Қозоғистон Республикаси Экология, геология ва табиий захиралар вазири БМТда маъруза қилди | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистон Республикаси Экология, геология ва табиий захиралар вазири БМТда маъруза қилди\nТабиий хилма-хилликни сақлаб қолиш – Қозоғистоннинг миллий устуворликларидан бири. Мамлакатда 2030 йилгача мўлжалланган Биологик хилма-хилликни сақлаб қолиш ва ундан барқарор фойдаланиш концепциясини қабул қилишга тайёрланмоқда. Бу ҳақда БМТ саммитида Экология, геология ва табиий захиралар вазири Мағзум Мирзағалиев маъруза қилди. Йиғилишга БМТ Бош котиби Антониу Гутерриш раислик қилди.\n«Қозоғистон ҳукумати ўрмон майдонларини ҳимоя қилиш ва тиклаш бўйича иш олиб боряпти, алоҳида қўриқланадиган табиий ҳудудлар тармоғи кенгайтирилмоқда, ҳайвонлар кўчиши учун экологик коридорлар ташкил этилмоқда», деб таъкидлади видеомурожаатида вазир.\nБундан ташқари, Мағзум Мирзағалиев денгизга бевосита чиқиш имкониятига эга бўлмаган ривожланаётган давлатлар номидан баёнот берди. У, шунингдек, коронавирус пандемияси инсон ва табиат ўртасидаги яқин алоқани яна бир марта кўрсатиб берганига эътибор қаратди. Айни вақтда, Мағзум Мирзағалиев мамлакат ҳудудида дарахт ўтқазиш режалари хусусида ҳам фикрларини билдирди. У Президент Қосим-Жўмарт Тўқаев топшириғига биноан яқин давр ичида ўрмон жамғармасида 2 миллиард туп, аҳоли манзилгоҳларида 15 миллион туп дарахт экилишини тилга олди.\nБМТ саммитида биологик хилма-хиллик борасида юзага келган муаммоли вазият муҳокама қилинди. Турли давлатлар раҳбарлари ва вакиллари 2020 йилдан кейин бу борада юз берадиган ўзгаришлар тўғрисида фикрларини баён этди. Янги дастур 2021 йилда қабул қилиниши кутилмоқда.\nэкологияБМТҚозоғистон РеспубликасиМағзум Мирзағалиевгеология ва табиий захиралар вазири


"Қўқон-1912": Кечаги машғулотлар Қўқонда бўлди\nСуперлиганинг навбатдаги тур ўйинига қизғин тайёргарлик кўраётган “Қўқон-1912” жамоаси кечаги машғулотларини Қўқондаги “Марказий” стадионида ўтказди.\nТошкент шаҳридаги қисқа йиғинни якунлаб Қўқонга қайтган Азиз Тўхтабоев шогирдлари “Насаф”га қарши ўйинга тўлиқ таркиб билан тайёргарлик кўришмоқда. Фақат жароҳати тузалаётган Александр Мерзляков ҳамда Хамидилло Абдухамидовлар алоҳида машғулотларда иштирок этишди. Қолган барча футболчилар майдонга тушишга тайёр бўлиб туришибди.\nБарчангизга маълумки эртага , 27 август куни Қўқондаги “Марказий” стадионида “Қўқон-1912” жамоаси Қарши шаҳрининг “Насаф” жамоасига қарши майдонга тушишади. Учрашув соат 17-00да бошланади. “Қўқон-1912” – “Насаф” учрашуви “спорт” тв орқали ёзиб олинган ҳолда , ўйиннинг эртаси куни кўрсатилиши режалаштирилган.


Posted on 05/31/2007 by TURONZAMIN\nУзбекистон махбуслари кепакдан тайёрланган нон ейишмокда\nМирзоулуг Темиров, «Туронзамин» учун махсус\nКозогистон республикасининг Сариогоч туманида жойлашган Жилга кишлогидаги ун комбинатига Узбекистонлик тадбиркорлар тез-тез ташриф буюриб туришади.\nУзбекистон тегирмонларида ишлаб чикарилган унлардан кура анча сифатли саналадиган козок унига харидор булиб келишадиган узбек тадбиркорлари Жилгадан унсиз кетишмайди.\nШу ун комбинатида ишловчи бир ходимнинг айтишича, узбеклар нафакат ун, балки кепакни хам куп тонналаб сотиб олишади.\nУнинг айтишича, кепак асосан Узбекистондаги жазони уташ муассасаларига куп микдорда жунатилади.\nКепакнинг асосий харидорлари Тошкент, Кашкадарё, Навоий, Наманган, Бухоро вилоятларидаги жазони уташ муассаларидан келишади.\n– Кепакни сотиб олаётганлар билан гаплашганимда, улар кепакка озгина ун кушиб, камокдагилар учун нон тайёрлаб беришларини айтишди. Мен хайрон колдим. Улар эса, бу усул Узбекистон камокхоналарида анчадан буён кулланиб келаётганлигини айтишди. Бир коп унга 2 коп кепак аралаштириб, хибсхонадагилар учун нон тайёрлашар экан! Бу нонни кандай ейишар экан, хайронман, – дейди ун комбинати ходими.\nУзбекистон жазони уташ муассаларига кепак ташиш билан шугилланувчи Марат исмли йигитнинг айтишича, кепакнинг бир килограмини 15 тангадан (200 сум атрофида) сотиб олишади.\n– Камокхонадагиларга олий ёки биринчи навли ундан тайёрланган нон берилмайди, улар ахир жазо уташаяпти. Хозир Узбекистонда оддий фукаролар хам биринчи нав ун хакида орзу килишади, камокдагилар кепак борлигига хам шукур килишсин, – дейди Марат.\nКамокхона ва «зона»да утказган 2 ой давомида, хакикатдан хам, чайнасангиз тупрок таъмини берувчи коп-кора нонларни худди шагал мисол чайнаб, ютишга харакат килганларим ёдимга тушди. Бунинг окибатида куп махбуслар ошкозон-ичак касалликларидан азобланишарди.\nЖилгадаги ун комбинати ишчиларининг айтишларича, бу ердан олиб кетилган кепак, камокхона хужжатларига «ун» сифатида тиркалади. Бюджетдан ун сотиб олиш учун ажратилган миллионлаб маблаг, жазони уташ муассасалари томонидан ана шундай узлаштирилади.\n«Давлат ичидаги давлат»га айланиб улгурган Узбекистондаги жазони уташ муассасалари амалдорлари, давлат газнасини талон торож килишнинг бунданда кулай усулларини анчадан буён куллаб келишаяпти. Бу хакда кейинги хабарларимизда билиб оласиз.\n« Previous Post Bugunning gaplari »


5 йил аввал 1113 siyrat.uz\nПайғамбар алайҳиссаломнинг вафотларидан олдинги беморликларида у Зотнинг ўринларига Абу Бакр розияллоҳу анҳу мусулмонларга имомлик қилдилар. Албатта, бу иш Расулуллоҳ алайҳиссаломнинг ўзларининг амрлари, балки, қаттиқ туришлари ила бўлди. Келинг, шу ишга боғлиқ ривоятларни ўрганайлик. Имом Бухорий, Муслим ва Термизийлар Абу Мусо розияллоҳу анҳудан ривоят қиладилар: «Расулуллоҳ соллаллоҳу алайҳи васаллам бемор бўлиб, оғирлашиб қолдилар. Бас, у зот: «Абу Бакрга амр қилинглар, одамларга намозга ўтсин», дедилар. «У юмшоқ одам, агар сизнинг мақомингизга турса, одамларга намоз ўқиб бера олмайди», деди Оиша. «Абу Бакрга амр қилинглар, одамларга намозга ўтсин», дедилар у зот. У яна ўз гапини қайтарди. «Абу Бакрга айт. Одамларга намоз ўқиб берсин. Албатта, сиз(аёл)лар Юсуфнинг соҳибаларисиз», дедилар у зот. Бас, унга хабар келди ва у Расулуллоҳ соллаллоҳу алайҳи васаллам ҳаётликларида одамларга намозга ўтди». Абу Бакр Сиддиқ розияллоҳу анҳу кўнгли юмшоқ, намозда кўп йиғлайдиган киши эдилар. Бу ҳолни яхши билган қизлари Оиша онамиз мазкур васф соҳиби бўлган оталари ҳазрати Абу Бакрнинг Пайғамбаримиз соллаллоҳу алайҳи васалламнинг мақомларида туриб намозга ўтишлари мақсадга мувофиқ бўлармикан, деган мулоҳазага келдилар ва бу мулоҳазани Пайғамбаримиз соллаллоҳу алайҳи васалламга айтдилар. Пайғамбаримиз соллаллоҳу алайҳи васаллам худди Оиша онамизнинг гапларини эшитмагандек, яна аввалги гапларини такрорладилар. Оиша онамиз «Пайғамбар соллаллоҳу алайҳи васаллам беморлик туфайли гапимни яхши эшитмадилар шекилли», деб ўйлаб, ўзларининг аввалги гапларини яна такрорладилар. Шунда Пайғамбаримиз соллаллоҳу алайҳи васаллам мазкур ишни Оиша онамизнинг ўзларига топширдилар. «Абу Бакрга айт, одамларга намоз ўқиб берсин», дедилар. Шу билан бирга, аёлларда шунга ўхшаш тасарруф олдиндан борлигини эслатиб, «Албатта, сиз – аёллар Юсуфнинг соҳибаларисиз», дедилар. Юсуф алайҳиссаломнинг қиссаларида аёлларнинг турли тасарруфлари ҳақида сўз кетган. Жумладан, Миср Азизининг хотини ва унинг тасарруфлари баён қилинган. Чунки ўша аёлнинг зоҳирда бир ишни қилиб, ботинда бошқа нарсани кўзлагани бор. У зоҳирда уйига аёлларни чақириб меҳмон қилади. Аммо аслида уларга Юсуф алайҳиссаломни кўрсатиб, ҳайрон қилмоқчи бўлади. Оиша онамиз розияллоҳу анҳо ҳам бу мақомда «Абу Бакр юмшоқкўнгил», демоқдалар, аммо аслида бу гапнинг замирида «У имом бўлса, одамлар тарқалиб кетармикан», деган маъно бор эди. Ушбу ҳадисдан ҳазрати Абу Бакр Сиддиқ розияллоҳу анҳунинг улуғ мақом эгаси эканликлари кўринмоқда. Абу Бакр Сиддиқ розияллоҳу анҳунинг Пайғамбаримиз соллаллоҳу алайҳи васалламнинг ҳаётлик чоғларида одамларга имом бўлиб намоз ўқиганлари ҳам собит бўлмоқда. Бу ҳол у зот соллаллоҳу алайҳи васаллам вафот этгунларича давом этган. Имом Бухорий, Муслим ва Термизийлар Оиша розияллоҳу анҳодан ривоят қиладилар: «Набий соллаллоҳу алайҳи васаллам беморлик чоғларида Абу Бакрга одамларга намозга ўтишга амр қилдилар. Бас, у уларга намозга ўтиб турди. Урва: «Расулуллоҳ соллаллоҳу алайҳи васаллам ўзларида енгиллик сезиб, чиқдилар. У Зот чиққанларида Абу Бакр имомлик қилаётган эди. Абу Бакр у зотни кўриб, орқага тисарила бошлади. У Зот унга «Қандай бўлсанг, шундай туравер», деб ишора қилдилар. Сўнгра Расулуллоҳ соллаллоҳу алайҳи васаллам Абу Бакрнинг ёнига, унга тенглашиб ўтирдилар. Абу Бакр Расулуллоҳ соллаллоҳу алайҳи васалламнинг намозларига, одамлар Абу Бакрнинг намозига эргашиб, намоз ўқидилар», деди». Имом Термизий Анас розияллоҳу анҳудан ривоят қиладилар: «Набий соллаллоҳу алайҳи васаллам беморликларида Абу Бакрнинг орқасидан, кийимга ўраниб олиб, ўтириб намоз ўқидилар». Насаийнинг лафзида: «Расулуллоҳ соллаллоҳу алайҳи васалламнинг қавм ила ўқиган охирги намозлари Абу Бакрнинг ортида бир кийимга ўралиб олиб ўқиган намозларидир», дейилган. Имом Бухорий ва Муслим Анас розияллоҳу анҳудан ривоят қиладилар: «Абу Бакр Пайғамбар соллаллоҳу алайҳи васалламнинг вафотларидан олдинги беморликларида одамларга намоз ўқиб берар эди. Ниҳоят, душанба куни келиб, улар намоз сафида турганларида Пайғамбар соллаллоҳу алайҳи васаллам ҳужранинг пардасини очдилар ва тик турган ҳолларида бизга назар сола бошладилар. Юзлари худди мусҳафнинг варағига ўхшаш эди. Сўнгра табассум ила кулимсирадилар. Бас, Пайғамбар соллаллоҳу алайҳи васалламни кўриб, хурсанд бўлганимиздан фитнага тушай дедик. Абу Бакр сафга етиб олиш учун орқасига тисарилди. У Пайғамбар соллаллоҳу алайҳи васаллам намозга чиқадилар, деб ўйлади. Пайғамбар соллаллоҳу алайҳи васаллам қўллари билан «Намозингизни тугатаверинг», деб ишора қилдилар ва пардани туширдилар. У Зот ўша куни вафот этдилар».\nСаййидуно Ҳамза розияллоҳу анҳунинг Исломға мушарраф бўлушлари


“Толибон” Афғонистондаги учта йирик шаҳарга ёппасига ҳужум бошлади | Qalampir.uz\n“Толибон” Афғонистондаги учта йирик шаҳарга ёппасига ҳужум бошлади\nОлам\t01 Август 20:21 15410\n“Толибон” жангарилари Афғонистон жануби ва ғарбидаги учта муҳим шаҳарни эгаллаш учун ҳаракат қилмоқда. BBC нашрининг ёзишича, ҳозирда жанглар давом этмоқда.\n“Толибон” кучлари Ҳирот, Лашкаргоҳ ва Қандаҳор шаҳарлари яқинига етиб келган. Қандаҳор Афғонистондаги энг йирик иккинчи шаҳар ҳисобланади.\nТолиблар сентябрь ойигача барча хорижий қўшинлар ва асосан Америка қўшинлари олиб чиқилиши эълон қилинганидан кейин Афғонистоннинг турли ҳудудларига ҳужумни кучайтириб, қатор туманларни эгаллаб олди. Аммо бу шаҳарларнинг тақдири бутун мамлакат учун фавқулодда муҳим ҳисобланади.\nТолиблар Афғонистоннинг ярмини, жумладан, Эрон ва Покистон билан чегарадаги даромадли ҳудудларни эгаллаб олгани айтилмоқда. Қандаҳордаги депутатлардан бири Гул Аҳмад Камин ҳозир толиблар шаҳарни эгаллаб олиши бўйича жиддий хавф борлигини айтган.\nҚандаҳорни аллақачон ўн минглаб одамлар тарк этган ва бу ердаги гуманитар вазият жудаям оғир. Депутат вазият ҳар соат ёмонлашаётганини, шаҳар кўчаларида сўнгги 20 йилдаги энг оғир жанглар олиб борилаётганини айтган.\nАфғонистонлик сиёсатчининг қўшимча қилишича, Толибон Қандаҳорни асосий маркази деб билади ва уни яна пойтахтга айлантиришни режалаштирмоқда. Агар шаҳар бой берилса, бир нечта қўшни вилоятлар ҳам “Толибон” назоратига ўтиб кетади.\nУнга кўра, толиблар Қандаҳорга бир неча томондан яқинлашмоқда. Жанглар шаҳарнинг ўзида олиб борилгани ва аҳоли зичлиги сабабли ҳукумат аскарлари оғир артиллериядан фойдалана олмаяпти.\n25 Сентябрь 20:55 40527\n25 Сентябрь 16:47 28707\n26 Сентябрь 18:14 28560\n27 Сентябрь 14:01 27336


Qalampir.uz - Умид Искандаров: “Ажрим борасида ҳеч нарсани гапиришни истамайман”\n12:11, 04.01.2017 Шоу-бизнес\nЎтган йилнинг январь ойида бахтли эканини айтаётган жуфтлик миш-мишларга изоҳ беришни истамаяпти.\nБир неча кун аввал, актёр Умид Искандаров ҳамда шоу-бизнес оламидаги энг кўзга кўринган пардозчилардан бири бўлмиш Рената Искандарованинг оиласига дарз кетгани ҳақида турли миш-мишлар тарқалгани ҳақида хабар берган эдик.\nАслида, бу гап-сўзлар бундан роппа-роса 1 йил олдин, 2016 йилнинг январь ойида бошланган эди. Ўтган йилнинг январ ойида миш-мишларга ойдинлик киритиш мақсадида таҳририятимиз ходимлари Умид ҳамда Рената билан боғланганишганда, ажрим ҳақидаги гаплар ёлғон эканини, улар бахтли ҳаёт кечираётганликларини айтишганди.\nОрадан 1 йил ўтиб, кеча, 3 январь куни Умид Искандаров билан боғланганимизда мутлақо бошқа жавобни олдик.\n“Мен бу каби миш-мишлар барчани қизиқтиришини тушунаман. Аммо менинг ҳаётим ва оилавий масалаларимга ҳеч ким аралашмаслигини истардим. Аслида мухлисларни қизиқтириши мумкин бўлган жуда мавзулар кўп. Мен ажрим борасида ҳеч нарсани гапиришни истамайман. Буни тўғри тушунишади, деган умиддаман” дейди актёр биз билан суҳбатда.\nБиз ажрим ҳақидаги гапларга ойдинлик киритиш ва расмий равишда яна бир янгиликни ошкор этишни ваъда қилган Рената Искандарова билан ҳам боғланишга ҳаракат қилдик. Бироқ у ҳам турли важ-корсонлар билан жавобдан қочди.\n2016 йилнинг декабрь ойида Рената билан ушбу масалада боғланганимизда у, “Ҳозир Умид билан муносабатларимиз ҳақида бирор нарса айтмоқчи эмасман. Гап-сўзларнинг ҳаммасини эшитяпман, мухлисларнинг ҳар бир гапини ўқиб боряпман. Яқин кунлар ичида расмий равишда бир янгиликни ошкор этмоқчиман. Ҳозирча, бошқа ҳеч нарса дея олмайман”, деб жавоб қайтарганди.\nТеглар:Умид Искандаров Рената Искандарова\nУмид ва Ренатанинг оиласига дарз кетдими?\n10:06, 22.12.2016 7 436\n22:45, 16.12.2016 8 462\n13:36, 19.03.2016 13 014\n14:11, 26.01.2016 18 524\nХалқнинг ушбу сан'аткор оиласидан бошқа қиладиган иши йўқми


Абу Райҳон Беруний: “Денгизлар қуруқликка, қуруқликлар эса денгизга айланади” » Ўзбекистон янгиликлари – Zamin.uz\nАбу Райҳон Беруний: “Денгизлар қуруқликка, қуруқликлар эса денгизга айланади”\nШарқшунос олим Ю.Крачковский дунё илм-фани тараққиётига муносиб ҳисса қўшган буюк бобокалонимиз Абу Райҳон Берунийга «Унинг қизиққан илм соҳаларидан кўра, қизиқмаган соҳаларини санаб ўтиш осондир», деб баҳо берган эди. Дарҳақиқат, у шу қадар кенг миқёсли изланишлар олиб борган ва ҳозирги замон кишиларини ҳам ҳайратга соладиган натижаларга эришган. У араб, сўғд, форс, сурёний, юнон, санскрит тилларини билган ва бу Берунийга мазкур тиллардаги асарлар билан чуқур танишиш имконини берган.\nТарихий маълумотларга қараганда, Беруний 16 ёшидан бошлаб астрономик изланишлар устида иш олиб борган. Унинг астрономия, география, математика фанларига оид «Геодезия», «Масъуд қонуни» каби асарлари дунё илм-фани ривожига муносиб ҳисса қўшди. «Ҳиндистон» номли шоҳ асари Ғарб ва Шарқ олимлари, шу жумладан, ҳозирги замон ҳинд олимлари томонидан юксак баҳоланган. Алломанинг «Минералогия» асари ўз замонаси учун Марказий Осиё ва Яқин Шарқ, ҳатто Европада ҳам минералогия соҳасида энг яхши, тенги йўқ асар, сифатида эътироф этилган бўлса, «Доривор ўсимликлар ҳақида китоб»и XX асрнинг 30-йилларида ҳам Туркияда асосий қўлланма вазифасини ўтаган. Халқ орасида «Сайдана» номи билан машҳур бўлган мазкур асар Шарқ мамлакатлари, айниқса, Марказий Осиёда ўсадиган доривор ўсимликларнинг тўла тавсифи берилгани билан аҳамиятли.\n— Осмон жисмларини геометрик тушунтириш асосида Беруний Коперникдан бир неча аср аввал Ерни коинотнинг маркази деб билувчи геоцентрик назарияни инкор этган ҳолда, қуёшни коинот маркази деб ўргатувчи гелиоцентрик қарашни илгари сурган, — дейди Қарши давлат университети қошидаги 4-академик лицейнинг тарих фани ўқитувчиси Абдусаттор Қодиров. — «Геодезия» асарида Беруний геоцентризм билан боғлиқ баъзи назарияларнинг тўғрилигига шубҳа билан қарайди. Беруний ҳаракат траекторияси ва осмон ёритқичлари шаклининг эллипсоид эканлиги ҳақида биринчи бўлиб фикр юритган олимлардан бўлиб, жойларнинг географик узоқлигини, кенглигини аниқлаш йўлларини танлаб олишда муҳим янгиликка қўл урди. У тригонометрияни, геометрияни кенг қўллаш орқали ўзидан олдинги астрономларга нисбатан анча аниқ натижаларга эришди. Буюк олим Ер юзасининг ҳар бир қисми ўзининг узоқ тарихий тараққиётига эга эканлигини қайд этади.\nМарказий Осиёнинг баъзи минтақалари, шу жумладан, Амударё водийсининг геологик ривожланишини биринчи марта жиддий ўрганишга ҳаракат қилган ҳам Берунийдир. Унинг Амударё водийсининг геологик ўтмиши ва Орол денгизининг пайдо бўлиши ҳақидаги хулосалари ўша замоннинг энг муваффақиятли геологик таҳлилларидан биридир. Олим «Денгизлар қуруқликка, қуруқликлар эса денгизга айланади» деган назарияга суянади. Берунийнинг фойдали қазилмалар қатламининг пайдо бўлиши, жинслар емирилишининг аҳамияти, тоғ жинсларининг нураши ҳақидаги хулосалари катта илмий аҳамиятга эга.\nДунё илм-фани ривожига муносиб ҳисса қўшган Берунийнинг сайланма асарлари кўплаб тилларга таржима қилинган. Фан соҳасида эса Беруний номидаги Давлат мукофоти таъсис этилди.\nҚуйида улуғ бобокалонимизнинг ҳаётий кузатишлари асосида юзага келган ҳикматли сўзларидан парчалар келтирамиз.\nАсаларилар ҳам ўз жинсидан бўлатуриб, ишламай, уядаги асални бекорга еб ётадиганларини ўлдириб ташлайдилар.\nҲаддан ортиқ ғазаб ваҳшийлик келтиради ва бевақт қилинган лутф обрўни кетказади.\nТеглар: бевақт давлат жиддий санаб Масъуд ҳеч\n16:08 / 28-04-2016


Япон компанияси Komatsu кабинасиз юк машинаси тайёрлади » Ўзбекистон янгиликлари – Zamin.uz\nЯпон компанияси Komatsu кабинасиз юк машинаси тайёрлади\n02 октябрь 2016, 02:29\nЖаҳонда ўзиюрар техникаларнинг ўнлаб тури ишлаб чиқариляпти. Ҳайдовчисиз автомобиллар эса тинч кўчаларни кезиб юрибди. Уларни тўла маънода ҳайдовчисиз деб бўладими? Йўқ, чунки тегишли вақтда бошқарувни қўлига олиши учун барчасида ҳайдовчи ўриндиғи ҳамда руль, тепки, улаш тугмалари каби бошқарув элементлари жойлашган. Бу жўяли қарор, ахир, бир гап бўлса, машина дарҳол ҳайдовчи измига бўйсунади, деб ёзмоқда "Carzone" нашри.\nKomatsu ишлаб чиқарган самосвалда эса бошқарув ускуналарининг бирортаси йўқ. На рул, на тепкиларни учратасиз. Ҳайдовчиси бўлмагач, кабинанинг нима кераги бор?\nКабинасиз самосвал Autonomous Haulage Vehicle деб аталади. Унда 2700 от кучи бор. Кабина ва ҳайдовчи машина учун ортиқча юк, ундан халос бўлгач машинанинг фойдали иш коэффициенти ошади, шундай эмасми?\nГарчи, кабинасиз юк машинаси бошсиз одам каби кўринса-да, инженерлар унинг фойдасини тушунтирмоқда. Кабинада ўтирган ҳайдовчи орқани кўролмайди, бунинг учун ён ойнага боқиб орқани тасаввур қилиши ёки машинани тўхтатиб тушиб қараши керак. Кўпинча, бортдаги юкни тушириш учун ҳайдовчи машинадан тушиб мўлжал олади. Бутунлай автоматик режимда ишлайдиган япон самосвалида эса бу муаммо йўқ, чунки корпуснинг турли чеккаларидаги камералардан ориентация олади. Қолаверса, бундай “гурзавой” тўртала ғилдирагига юкланиш тенг тақсимланганлиги туфайли турғунроқ бўлади. Музламада сирғанмайди.\nAutonomous Haulage Vehicle прототипи яқинда Лас-Вегас кўргазмасида намойиш этилди. Коматсучилар эса тез кунларда ишлаб чиқаришни бошлаб юборади.\nТеглар: ўзиюрар сирғанмайди ишлаб олади Кабинасиз бўйсунади\nЯнгиликлар » Авто » Япон компанияси Komatsu кабинасиз юк машинаси тайёрлади\n18:07 Ҳайдовчисиз Matiz чуқур ариққа тушиб кетди\n17:41 Google: биз автомобиль эмас, балки ҳайдовчи яратиш устида ишлаяпмиз


2021 йил январь-апрель ойларида Ўзбекистон республика товар-хом ашё биржасида жами 25,0 трлн сўмлик битимлар тузилди ва ушбу кўрсаткич ўтган йилнинг мос даврига нисбатан 56 фоизга га кўпдир. Бунда, тузилган битимлар ҳажмининг 88,4 фоизини биржа савдоларига, қолган қисми эса электрон тижорат савдо тизимлари, шу жумладан кўргазма-ярмарка савдолари, электрон давлат харидлари, авторақам ва мобиль рақам онлайн аукционларига тўғри келади.\nЖорий йил апрель ойида Ўзбекистон Республикаси Президентининг “Юқори ликвидли ва монопол товарларни сотиш жараёнларига бозор механизмларини жорий этишни давом эттириш чора-тадбирлари тўғрисида”ги қарорига мувофиқ очиқ биржа савдоларига янги турдаги маҳсулотларни жалб қилиш ишлари амалга оширилди.\nЖорий йил апрель ойида “Навоийазот” АЖ ҳам биржа савдолари орқали 4539 тонна поливинилхлорид (ПВХ)ни маҳсулотнинг бир тоннаси учун ўртача 16,2 млн сўмдан ва 147 тонна формалинни ўртача 2,9 млн сўмдан сотди.\nШунингдек, ўтган ойда биржа савдолари орқали 220 кг кумуш сотилди. Ўтказилган биржа савдолари якунларига кўра 1 грамм кумушнинг ўртача нархи 8700 сўмни ташкил этди.\nБиржанинг котировкалаш варағига киритилган янги турдаги маҳсулотлар бўйича биржадаги нархлар талаб ва таклиф бозор қонунлари асосида шаклланди. Ўз навбатида, тадбиркорлик субъектлари мазкур товар ресурсларидан эркин фойдаланишга, сотувчи корхоналар эса шаффоф биржа савдолари эвазига қўшимча даромад олишга муваффақ бўлишди.


Валюта айирбошлаш пункти, 12 март, Олмаота. (Канат Алтинбаев)\nОЛМАОТА – Россия ҳукуматининг нефть қазиб олишни камайтиришдан бош тортиши жаҳон бозорида нефть нархининг пасайишига ва Қозоғистонда иқтисодий шок содир бўлишига олиб келди.\nБу таъсир Қозоғистоннинг Кремль сиёсатига нисбатан заиф эканлигини кўрсатган.\nМамлакат аввал ҳам Россия етакчилигидаги Евроосиё иқтисодий иттифоқи (ЕОИИ) адолатсизлигидан шикоят қилган. ЕОИИ Россия компанияларига Қозоғистон бозорида ҳукмронлик қилишга йўл очиб бериб, қозоқ компанияларининг Россияга экспортига тўсқинлик қилади.\nЭнди эса Россиянинг дунё нефть бозоридаги ўйинлари Қозоғистонни қашшоқлаштириши мумкин. Нефть мамлакатнинг асосий экспорт маҳсулоти ҳисобланади.\nНефть экспорт қилувчи давлатлар ташкилоти (OPEC) расмийлари 6 март куни Австриянинг Вена шаҳрида Россия ва OPEC ташкилотига аъзо бўлмаган бошқа ишлаб чиқарувчилар билан нефть қазиб олишни қисқартириш бўйича келишувга эришишга уриндилар, дея хабар беради Reuters.\nOPEC ташкилотининг мақсади – коронавирус сабабли нефтга бўлган талаб ва дунё иқтисодиётининг пасайиши сабабли нефть нархини ошириш эди.\nАммо россиялик музокарачилар бу ғояни рад этганлар, шу сабаб OPEC ва унга аъзо бўлмаган давлатлар 1 апрелдан бошлаб нефтни ҳеч қандай чекловларсиз қазиб олишни бошлайдилар. Бу ҳақда Россия энергетика вазири Александр Новак хабар берган.\nМоскванинг қарори энергетика секторида кескин танқидга учради.\n«Россиянинг нефть етказиб беришни фавқулодда қисқартириш чорасини қўллаб-қувватлашдан бош тортиши OPEC+ ташкилотининг нефть нархини барқарорлаштирувчи ролига путур етказиши мумкин», деди АҚШнинг «Rapidan Energy Group» консалтинг компанияси асосчиси Боб МакНалли Reuters нашрига.\nOPEC+ Вена музокараларида иштирок этган 24 давлатдан иборат ташкилотдир. Унга OPECнинг 10 аъзоси ва унга аъзо бўлмаган 10 та нефть ишлаб чиқарувчи давлат, жумладан Россия ҳам киради.\n«Бу нефть нархининг ўзгарувчанлиги ва геосиёсий беқарорликка олиб келади», деди МакНалли.\nКутилганидек, душанба (9 март) куни биржада нефть нархи 30 фоизга пастлади ва бу «1991 йилда Форс кўрфази урушидан бери энг жиддий қулаш бўлди», деб хабар берган DW.\nМосква нефтнинг бир баррелини 40 АҚШ долларига (16262 тенге) сота олмаётган америкалик сланец сотувчиларини бозордан сиқиб чиқаришга ҳаракат қилмоқда, деди Олмаотдаги «Visor Holding» инвестиция компанияси раҳбари Айдан Карибжанов.\nАммо, Қозоғистонда нефть қазиб чиқариш ҳаражати Россияга нисбатан юқори бўлгани учун «бизга қийин бўлади», деб қўшимча қилди у.\n«Коронавирус глобал иқтисодиёт учун шунча муаммо келтириб чиқараётган бир вақтда, коллектив саъй-ҳаракатларни бирлаштириш ва муаммоларни биргаликла ҳал қилиш ўрнига Россия бу вазиятда энг нотўғри қарор қабул қилди», деди Карибжанов.\nҚозоқлар олис Москвада қабул қилинган қарор таъсиридан хавотирда.\nOPEC учрашувидан кейинги биринчи иш куни – 9 март Марказий Осиёнинг энг йирик нефть ишлаб чиқарувчиси бўлмиш Қозоғистонда қора душанба деб номланди. Ундан бир кун аввал Қозоғистон Халқаро хотин-қизлар кунини нишонлаган эди, баҳорий кайфият ўрнини ҳаяжон ва тушкунлик эгаллади.\nМиллий валюта – тенге курси Қозоғистоннинг асосий экспорт маҳсулоти бўлган нефть нархининг пасайиши ортидан тушиб кетган.\nҚозоғистон шаҳарларидаги валюта айирбошлаш пунктлари хорижий валюталар, хусусан АҚШ доллари ва евро сотишни тўхтатди. Аммо улар сотувчилар учун жуда ноқулай нархларда бу валюталарни сотиб олишда давом этган.\nВалюта айирбошлаш шахобчаларидан фарқли ўлароқ, банклар 9 март куни байрам муносабати билан ёпиқ бўлган, чунки бу йил халқаро хотин-қизлар куни якшанбага тўғри келган эди.\n«Бугун бутун шаҳарни айланиб чиқдим, ҳеч қаердан доллар сотиб ололмадим. Фақат бир жойда жуда ёмон курсда хорижий валюта сотишаётган эди», деди олмаоталик Сауле Жусупова 9 март куни.\nШаҳарда ваҳима кўтарилган, мижозлар айирбошлаш шахобчаларидан доллар сотишни ўтиниб сўраган ва талаб қилган, аммо бари бефойда, деди у.\n«Энди Қозоғистонда нархлар ошиб кетади. Бунга ким айбдор?», дея савоб беради у.\nБошқа бир олмаоталик Жанболат Сулейменов тенгенинг кескин заишлашуви натижасида банк ҳисобидаги жамғармасининг бир қисмидан айрилганини айтди.\n«Мен пулларимни тенгеда сақлайман, чунки унинг фоиз ставкалари долларли депозитларга нисбатан юқорироқ. Тенгенинг заифлашуви оқибатида долларга нисбатан 6 ойлик фоизли даромадимдан айрилдим. Қўрқаманки, бу ҳали ҳаммаси эмас.»\n«Бир кун олдин (аёлларни табриклаш учун) лолалар сотиб олган эдик, аслида доллар сотиб олганимиз маъқул экан», деди олмаоталик сиёсатшунос Ислам Кураев.\nЭнг ёмонига тайёрланиш\nҚозоғистоннинг муаммолари энди бошланяпти.\nСешанба (10 март) куни Қозоғистон расмийлари жамоатчиликни тинчлантириш бўйича режалаштирилган чора-тадбирлар ҳақида баёнот бердилар.\nҚозоғистон миллий банки «валюта бозоридаги вазиятни барқарорлаштириш» мақсадида «валюта интервенцияларини» амалга оширишга мажбур бўлганини айтган.\n«Миллий банк вазиятни беқарорлашувига йўл қўймайди ва валюта бозорини доимий мониторинг қилиб боради. Керак бўлган ҳолларда валюта интервенциялари янгиланади», дейилади банк баёнотида.\nБундан ташқари, маҳаллий аҳоли 2009, 2014 ва 2015 йилларда бўлгани каби, қарийб барча турдаги маҳсулотлар, жумладан озиқ-овқат маҳсулотларининг кескин қимматлашиб кетишидан хавотирда.\nМиллий иқтисодиёт вазирлиги нархларнинг ўсишини назорат қилади, деди вазир Руслан Даленов 10 март куни.\nҲукумат «тенгенинг янги курсини инобатга олган ҳолда» пенсия ва нафақалар миқдорини оширади, деб баёнот берди молия вазири Алихан Смаилов ўша куннинг ўзида.\nҲукумат ўз бюджетини оптималлаштириб, устуворлиги паст йўналишлар учун харажатларни қисқатиради, деди у.\nШунга қарамай, нефть нархларини кескин тушиб кетиши натижасида ҳукумат бу йили бюджет тақчиллигига дуч келиши кутилмоқда. Бу камомадни ёпиш мақсадида ҳукумат Остона халқаро молия марказида (ОХММ) 500 млн. доллар қийматидаги давлат қимматли қоғозларини жойлаштиришга қарор қилган. Нур-Султон ОХММни минтақадаги иқтисодий ва молиявий марказ сифатида илгари суриб келмоқда.


Kutubxona - Gulchehra Jamilova. Menday odamni bopladi-ya (hajviya) / Kiril\nSiz shu sahifadasiz: Gulchehra Jamilova. Menday odamni bopladi-ya (hajviya) / Kiril\nМуаллиф Гулчеҳра Жамилова\nАсар номи Мендай одамни боплади-я (ҳажвия)\n- Гулчеҳра Жамилова\nМендай одамни боплади-я (ҳажвия)\n«Шодивой жуда ҳушёр, бўшангроқ кишиларнинг танобини тортиб туради», дейишди бир даврада.\n— Намунча уни мақтадинглар, мана мен бир девор қўшниси бўлсам-да, ҳали бирор мартаям боплаб кетолгани йўқ! — деди Салим ферма.\nБу гап Шодивойнинг қулоғига етди. Индамади. Пайт пойлади. Ферманинг шундоққина ёнгинасида Полвонариқ бор. Кўприк ўрнига каттагина хода ётқизилган. Салим ферма ҳар куни шу ходадан ўтиб, уйига қатнайди. Бир куни кечқурун ишини тамомлаб уй томон кетаёца, Полвонариқ бўйида қўшниси Шодивой чайқалиб турибди.\n— Ие, қўшни, кайф тарақ-ку, қаердан келаётибсиз?\n— Қани, қўлингизни беринг, етаклашиб уйга етиб оламиз.\n— Маст бўлсамам ўзим кетавераман, сиз йўлингиздан қолманг!\nСалим ферма ичида ўйлади: «Ахир маст одамга ишониб бўладими, тағин яккачўпдан ўтаман деб сувга шалоплаб... Қолаверса, қўшничилик. Шундай пайтда уни ташлаб кетиш номардлик-ку». Сўнг у Шодивойнинг ёнига бориб, уни орқалаб кўтарибди. Шу кўйи уйигача етказибди. Етгунларича бўлари бўлибди, баданидан тер қуйилибди. Дарвозасидан киргизиб, ортига бурилиши билан Шодивой шарақлаб кулиб юборибди. Маст эмас, тетик. Тиржайиб: «Шунча жойдан кўтариб келдингиз, раҳмат қўшни», деб турганмиш.\nСалим ферма чурқ этмабди. Лекин ичидан зил кетиб, ўйлабди: «Мендай одамни боплади-я, азамат!»\n"http://www.kutubxona.com/wiki/index.php?title=Gulchehra_Jamilova._Menday_odamni_bopladi-ya_(hajviya)_/_Kiril&oldid=11078" dan olindi


Таваллуд топган сана: 8 mart 1937 йил\nВафот этган сана: 29 iyul 1967 йил\nЙўналишлар: Тарихчилар, Адабиётшунослар, Шоирлар\nАйбергенов, Толеген — қозоқ адабиётшуноси, шоири, олими, тарихчиси ва ўқитувчиси.\nТолеген Айбергенов 1937 йил 8 март куни Қорақалпоғистон Республикаси Қўнғирот туманида колхозчи оиласида дунёга келган. Ўрта мактабни битиргач, Низомий номидаги Тошкент педагогика институтининг тарих-филология факультетига ўқишга топширган ва 1959 йил тамомлаган.\nИнститутни тамомлагач, у она қишлоғига қайтади ва рус тили ҳамда она тили тарихи фанларидан дарс беришни бошлайди.\n1962-1965 йилларда Сарыагаш тумани, хозирги Жанубий-Қозоғистон туманида ишчи ёшлар мактабида директолик лавозимида ишлайди.\nТолеген Айбергенов 1967 йил 29 август куни Нукус шаҳрида ёзувчилар делегациясида бўлган вақт оламдан ўтган. Нукус шаҳрида дафн қилинган. Толеген Айбергеновни сўнгги манзилга кузатиш учун анча йиллик дўсти Мукагали Макатаев учиб келган.\nТолеген Айбергеновнинг илк шеърлари 1957 йили босмада пайдо бўла бошлади. Илк китоби «Арман сапары» («Орзу йўли») 1963 йили яратилган. Ундан кейин 1965 йили унинг иккинчи китоби — «Өмірге саяхат» («Ҳаётга саёҳат») чиққан. Шоирнинг учинчи китоби «Құмдағы мұнаралар» («Қумдаги миноралар») китоби дунё юзини шоирнинг ўлимидан бир йилдан сўнг, яъни 1968 йили кўрган. Ижодкорнинг сараланган асарлари эса 1987 йил рус тилида «Мир созвездия» (Юлдузлар туркуми) номи остида босиб чиқарилган. Мазкур асари учун Т. Айбергенов ўлимидан сўнг 1974 йили адабиёт, санъат ва архитектура йўналишларида Қозоғистонинг Ленин комсомоли мукофотига лойиқ деб топилган.\nТ. Айбергенов ҳаётлик вақти икки дона шеърий тўпламини нашрдан чиқариш билан бирга, шоирнинг ажойиб ёрқин ва ўзига хос ижоди замонавий Қозоғистон шеъриятида чуқур из қолдирган. Т. Айбергенов нима ҳақида ёзмасин, вақт ҳақида бўладими, ўзи ҳақидами, бойлик тўғрисидаги ёки она юртининг гўзаллиги тўғрисида ёки юқори инсоний интилишлар ҳақидами — у барча мавзуда тўғрисўз ва самимийдир.\nАйбергенов қозоқ шеъриятини сифатли даражага кўтарган шоир-новатор арбоблари қаторидан жой эгаллайди. Айбергенов бир қатор шоирлар авлодини тарбиялаган бўлиб, улар сирасига Мухтар Шаханов, Есенгали Раушанов, Фариза Онгарсыноваларни киритиш мумкин. Айбергенов машҳур қозоқ бастакори Шамши Калдаяковым билиб дўстлашган. 1965 йили Толеген Айбергенов ва Шамши Калдаяков Атырау (Гурьев) шағрига йўл олишади ва у ерда "Ак ерке - Акжайк" қўшиғи яралади.\nЖанубий Қозоғистон вилоятидаги Темирлановка қишлоғидаги марказий кўчалардан бири шоир шарафига номланган.\nЖанубий Қозоғистон вилоят марказларидаги, шунингдек, Шимкент ва Сарыагаш шаҳридаги кўчалар унинг номига қўйилган.\nЖанубий Қозоғистондаги бир нечта шаҳар ва туман мактабларига шоирнинг номи берилган.\nОстона шаҳридаги 16-сонли ўрта мактабга акимат қарори билан 2001 йил шоирнинг номи берилган. 2007 йил 23 декабрь куни ўқув муассасаси бошқармаси ташаббуси билан Толеген Айбергеновнинг ҳаёти ва ижодига бағишланган мемориал музей очилган.\n“Айбергенов әлемі” (“Айбергенов дунси”) деб номланган шоирнинг ҳаёти ва ижодига бағишланган фильм суратга олинган, ижодкорнинг шеъри асосида мусиқа басталаниб, клип ҳам суратга олинган.


Озодбек Назарбеков: Айрилмоқлик бу замонда бўлди осон - 11 Апреля 2016 - Zamonaviy.Uz\nГлавная » 2016 » Aprel » 11 » Озодбек Назарбеков: Айрилмоқлик бу замонда бўлди осон\n12:25 Озодбек Назарбеков: Айрилмоқлик бу замонда бўлди осон\n10 апрель куни Ўзбекистон халқ артисти Озодбек Назарбековнинг концерт кунларига старт берилди. Сайт мухбири концертга бориб, жараён билан танишди.\nЗал доимгидек томошабинлар билан тўлган. Концерт соат 19:14да бошланди. Бошловчилик вазифасини хонанданинг ўзи зиммасига олди. Концерт давомида 22та турли мавзудаги қўшиқлар жонли ижрода янгради. Уларнинг орасида томошабинлар сўровига биноан киритилган эски қўшиқлар ҳам бор эди.\n"Кетса кетар", "Чиройлигим", "Кел, эй дилбар", "Атиргулим", "Садарайҳон", "Сени топдим", "Севинг", "Самарқандча куйлагим келди" каби қўшиқлар мухлислар томонидан илиқ кутиб олинди.\nУчта қўшиққа алоҳида тўхталиб ўтишни жоиз деб топдик, булар - "Ало, Она", "Қарокўз" ва албатта "Жиги-жиги". Буни мухлисларнинг давомли олиқишларидан сезиб олиш қийин эмасди.\n"Ало, Она" қўшиғи чет элларга пул топиш мақсадида кетган ёшлар мавзусига бағишланган бўлиб, Озодбек Назарбеков бунга сурхондарёлик мухлиси сабаб бўлганини айтиб ўтди. Қўшиқ сўзлари жуда таъсирчан, муаллиф Ботир Эргашев унинг муваффақият қозонишига умид билдирди.\nЯна бир диққатга сазовор тарона шоир Нодир Азимов сўзи ва бастакор Дилмурод Маткаримов ҳамкорлиги натижасида яратилган "Қарокўзим" қўшиғидир. Бу қўшиқ бошланишидан илгари қисқа саҳна кўриниши намойиш этилди: унда ҳозирги ёшларнинг оила масаласига жиддий ёндашмасликлари натижасида ўртада сарсон бўлаётган фарзандлар, яъни қарокўзлар масаласи кўтарилган.\n"Айрилмоқлик бу замонда бўлди осон...кимга азоб, бўлди армон қарокўзга" каби мисралар тингловчиларни бефарқ қолдирмади, қўшиқ гулдурос қарсаклар билан кутиб олинди.\nШуни таъкидлаб ўтиш керакки, ўтган сафарги концертида Бобур ижодига мурожаат қилган санъаткор, бу гал Лутфий ғазалларини куйга солди. Улардан бири "Жиги-жиги" қўшиғи бўлиб, Озодбек Назарбеков танқидий фикрларга жавоб тариқасида унга изоҳ бериб ўтди.\nУ қўшиқдаги "жиги-жиги" сўзи қадимда севимли ёрни эркалаб чақирувчи сўз бўлганини таъкидлади.\nХонанда концертда марҳум устози Муҳриддин Холиқовнинг "Ўшал сенму, Наргиз" қўшиғини ижро этди.\nКонцертда сўз устаси Аваз Охун қатнашиб, томошабинлар кайфиятини кўтарди. Концертда дуэт тароналар янграмади.\nСаҳна ортида хонандани Наргиз Тошматова бошчилигидаги "Зиннура" фан-клуби аъзолари ва ўғли Жаъфар қўллаб-қувватлаб турди.\nКатегория: Shou-Biznes | Просмотров: 374 | Добавил: KenjaMedia


Таълим ва илм-фан: партиялар нима таклиф этишмоқда - Ўзбекистон Янгиликлари\nМамлакат келажаги, инсон ҳаётининг барча соҳаларини ривожлантириш ва амалга оширилаётган ислоҳотларнинг муваффақияти бевосита таълим ва илм-фан соҳасидаги сиёсатнинг самарадорлигига боғлиқ. Ўзбекистон Республикаси таълим ва илм-фан устуворлигини эътироф этган ҳолда, таълимнинг сифати ва эркинлигини таъминлаш, бу соҳада давлат бошқарувининг самарали тизимини яратиш бўйича тизимли ва кенг доирадаги чора-тадбирларни амалга оширмоқда. Сўнгги беш йилда таълим соҳасида Ўзбекистон Республикаси Президентининг 95 та Фармон ва қарорлари ҳамда Ўзбекистон Республикаси Вазирлар Маҳкамасининг 222 та қарорлари қабул қилинди. Ҳар йили Ўзбекистон Республикаси давлат бюджетининг катта қисми ижтимоий харажатлар, жумладан, таълим ва илм-фан учун ажратилади. 2021 йилда болалар боғчалари, мактаб, коллеж, техникумлар ва олий ўқув юртларини лойиҳалаштириш, қуриш, қайта таъмирлаш ва жиҳозлаш бўйича ишларни молиялаштириш учун мамлакат бюджетидан 2,8 миллиард сўмдан ортиқ маблағ ажратилди.\nХДП, ЎзЛиДеП ва “Миллий тикланиш” демократик партияси олти ёшдаги болаларни бошланғич таълимга мажбурий тайёргарлик кўришини таъминлаш орқали мактабгача ва мактаб таълимининг ўзаро алоқадорлигига эътибор қаратишган. Бунда ХДП ва “Миллий тикланиш” мазкур тизимнинг бепуллини кўрсатишган бўлса, ЎзЛиДеП эса давлат-хусусий шерикликни фаол қўллаш тарафдори эканлигини билдирган. Шунингдек ЎзЛиДеП ўз ташаббусини амалга ошириш муддатини аниқлаштирган (2024 йил якуни). ХДП ва ЎзЛиДеПларданфарқли ўлароқ “Миллий тикланиш” амалдаги хусусий боғчалар тизими билан бир қаторда боғчаларни давлат томонидан молиялаштиришни устувор йўналиш сифатида белгилаган. “Адолат” партиясиҳам давлат мактабгача таълим тизимини бепул қилишни таклиф қилган. Фикримизча, ХДП, “Адолат” ва “Миллий тикланиш” Ўзбекистоннинг реал ижтимоий-иқтисодий имкониятларини инобатга олишлари зарур. “Ўзбекистон Республикаси учун ривожланишнинг молиялаштирилишини баҳолаш” (2021 йил) номли таҳлилий ҳисоботга мувофиқ таълимни, шу жумладан мактабгача таълимни молиялаштириш учун ҳаражатлар даромад даражаси мамлакатимизга яқин бўлган мамлакатлар, ҳудудий ҳамкор давлатлар ва ИҲТТ мамлакатларидан кўра юқорироқ саналади. Тўлиқ бепул тизимни жорий этиш Давлат бюджети ҳаражатларининг ортишига олиб келиши мумкин, бу эса солиқ сиёсатига салбий таъсир кўрсатиши мумкин (солиқ ставкаларининг ошиши). ЮНИСЕФнинг “Мактабгача таълимда давлат-хусусий шериклик: халқаро тажриба ва Ўзбекистон учун дарслар” номли тавсияларига кўра давлат-хусусий шерикчилиги (ДХШ) тизимнинг мослашувчанлиги ва рақобатни таъминлайди, АҚШ, Буюк Британия, Канада, Лотин Америкаси мамлакатлари тажрибаси ҳам шундан далолат бермоқда. Бинобарин болалар боғчаларини тўлиқ молиялаштириш давлат бюджетидан катта ҳаражатларга олиб келади. Бундан ташқари, мактабгача таълим ташкилотларининг тармоғларини кенгайтиришга қаратилган ДХШ механизмларини жорий этиш ва ривожлантириш мактабгача таълим ва тарбия соҳасидаги давлат сиёсатининг устувор йўналишларидан бири саналади, бу эса бюджет даромадлари ва ҳаражатлари мувозанатини сақлашга хизмат қилади.\n“Адолат” партияси ва ЎзЛиДеПнинг янги авлод дарсликлари ва ўқув адабиётларини тайёрлаш орқали таълим сифатини оширишга оид интилишлари эътиборга лойиқ. “Адолат” партияси “Дарсликлар бўйича илмий-тадқиқот институти”ни ташкил этишни таклиф этмоқда. Бугун мазкур вазифани Халқ таълими вазирлиги ҳузуридаги Республика таълим маркази амалга ошириб келмоқда. Бундай институтни ташкил этиш барча фанлар бўйича мутахассисларни бир илмий тузилма доирасида бирлаштиришни назарда тутади, бу эса тегишли соҳа олим ва мутахассисларининг жамоасини яратишни тақозо этади. Функцияларни битта институтга юклаш манфаатлар тўқнашувининг вужудга келиши хавфини оширади, соғлом рақобатни тўлиқ таъминлашга имкон бермайди. Бу борада муаллифларни танлов асосида саралаб олишни назарда тутувчи амалдаги тизимни сақлаб қолиш ҳақида ўйлаб кўриш лозим. ЎзЛиДеП 2026 йилга қадар ўқув дастурлари ва дарсликларни илғор хорижий тажриба асосида тўла қайта ишлаб, амалда жорий этишни таклиф этган. Партияларнинг қайд этилган таклифларини амалга оширилаётган Ўзбекистон Республикаси Халқ таълими тизимини 2030 йилгача ривожлантириш концепцияси доирасида ҳаётга татбиқ этиш мақсадга мувофиқ. Сифатли ўқув адабиётларини тайёрлаш масаласига кетма-кетлик билан ёндашиш лозим, бунинг учун аввал Миллий ўқув дастурини тезроқ қабул қилиш лозим.\n“Миллий тикланиш” томонидан таклиф этилаётган бола туғилганидан мактабни тугаллагунигача бўлган даврни ўз ичига олган тарбия ва таълим дастури ишлаб чиқилиши учун таклиф этилаётган ягона “Оила — боғча — мактаб” тизими бир неча саволлар тўғилишига сабаб бўлмоқда. Мазкур тизим бирон-бир чора-тадбирлар, қоидалар мажмуасини ёки боғчалар ва мактабларни ягона муассасага бирлаштиришни назарда тутишини аниқлаш мушкулдир. Таълимнинг узлуксизлиги Ўзбекистон Республикасининг “Таълим тўғрисида”ги Қонун билан таъминланган ва кафолатланган бўлиб, унда таълим тизими ягона ва узлуксизлиги кўрсатилган. Шунинг учун партия ва унинг номзоди томонидан таклиф этилаётган тизимнинг мазмун ва моҳиятини тўлиқ англаб етиш учун ўз таклифларига аниқлик киритилиши, сайлов кампанияси доирасида аҳоли ўртасида тушунтириш ишларини олиб бориши мақсадга мувофиқ бўлар эди.\nКейинги беш йилда ЎзЛиДеП хусусий олий таълим ташкилотлари сонини камида 50 тага етказиш мақсадини қўйган. Мазкур ташаббус улкан истиқболларга эга. Гарвард, Стенфорд, Пристон университетлари каби нуфузли ОТМлари хусусий саналади. Буюк Британияда машҳур судьяларнинг 74%, мувафаққиятли фаолият юритаётган журналистларнинг 51%, шуҳрат қозонган ва юқори маош оладиган фан докторларининг 61% таълимни хусусий университетларда олишган. Хусусий университетларга давлат ОТМларига қуйилган талаблардан кам бўлмаган талаблар қўйилади. Бу эса олий таълим соҳасида нодавлат сектори самарадорлигини кўрсатади. Партия давлат ОТМлари томонидан босқичма-босқич меҳнатга ҳақ тўлаш, ходимлар сони, тўлов-контракт миқдори ва таълим шаклини мустақил белгилаш амалиёти йўлга қўйилишини назарда тутган. Бунда, фикримизча, таклифларни рўёбга чиқариш мамлакат ОТМларини халқаро эътироф этилган ташкилотлар рейтингига киритиш, уларнинг академик мустақиллигини таъминлаш каби масалалар жой олган Ўзбекистон Республикаси олий таълим тизимини 2030 йилгача ривожлантириш концепцияси доирасида амалга оширилиши лозим.\nЭкологик партиянинг табиат муҳофазаси ва экология соҳасидаги таклифлари умумий тусга эгалиги такидланмоқда. Партиядан номзод экология ва атроф муҳитни муҳофаза қилиш йўналишлари бўйича малакали кадрлар тайёрлашни кенгайтиришни илгари сурган. Бугун бу соҳадаги олий маълумотли кадрларни тайёрлаш 27 ОТМларининг бакалавриат босқичида амалга оширилади, магистрлар 12 ОТМларда тайёрланади. Хусусан, бакалавриат квоталари сони 950 ўринни ташкил этади, бунда уларнинг барчаси бир йўналиш – “Экология ва атроф муҳитни муҳофаза қилиш” доирасида назарда тутилган. Бундай бир томонлама ёндашув жиддий муаммолардан бири бўлиб, унга Экологик партия ўз эътиборини қаратган. АОКАдаги брифингда Ўзбекистон Республикаси Бош прокуратураси вакили томонидан мутахассислар етишмаслиги дарахтлар кесиш учун ноқонуний хулосалар берилишига сабаб бўлганлиги айтиб ўтилди. Келтирилган статистикага кўра Давлат экология қўмитасининг 2000 нафар ходими орасида 10 % га яқини экология соҳасидаги мутахассислар бўлиб, “арборист”, “фитопатолог”, “дендролог” ва “энтомолог” каби мутахассислар йўқ. Назаримизда, бу масалалар Экологик партия ташабуссларида ўз аксини топиши лозим эди. Шу жиҳатдан номзодга сайловолди дастури доирасида яшил иқтисодиёт ва атроф муҳитни муҳофаза қилиш бўйича таклифларни ёритишда қўллаган ёндашувидан фойдаланиши ўринлидир.\nИжтимоий масалаларга ХДП, “Адолат” ва “Миллий тикланиш” партиялари алоҳидаурғу беришган. ХДП таълим жараёни иштирокчиларининг моддий-маиший шароитларини яхшилаш, олис ва чекка ҳудудларда “Қишлоқ ўқитувчиси” дастурини амалга ошириш, уларни моддий ва маънавий рағбатлантириш тизимини қонунчиликда мустаҳкамлашга, “Адолат” эса – “Ўқитувчининг мақоми тўғрисида”ги Қонуни қабул қилишга эътибор қаратган. Қайд этилган таклифлар муайян даражада амалиётда жорий этилмоқда. Ўзбекистон Республикаси Президентининг “Олис ҳудудлардаги бюджет ташкилотларига малакали мутахассисларни жалб қилиш чора-тадбирлари тўғрисида”ги қарори билан бошқа ҳудудларда фаолият олиб бораётган ўқитувчиларга базавий ҳисоблаш миқдорининг 50 баравари миқдорида бир марталик бошланғич ёрдам пули ва уй-жойларни ижарага олганлик (ижарада турганлик) учун базавий ҳисоблаш миқдорининг 2 баравари миқдорида ҳар ойлик пул компенсациясининг берилиши белгиланган. “Ўқитувчиларнинг мақоми тўғрисида”ги Қонун Норматив-ҳуқуқий ҳужжатлар лойиҳаларини муҳокама қилиш порталида 2019 йилнинг январида муҳокамадан ўтказилган (Қонун лойиҳаси Халқ таълими вазирлиги томонидан ишлаб чиқилган), кейинчалик қайта ишланганидан сўнг, 2020 йилнинг ноябрь-декабрь ойларида “Педагогик ходимнинг мақоми тўғрисида”ги Қонуни (Қонун лойиҳаси Адлия вазирлиги томонидан ишлаб чиқилган) муҳокамага қуйилган. “Адолат” партияси мазкур лойиҳалар юзасидан билдирилган фикр-мулоҳазаларни инобатга олган ҳолда таклифларни таҳлил қилиши ва ишлаб чиқиши мақсадга мувофиқ.\nИжтимоий қўллаб-қувватлаш масалалари ЎзЛиДеП ва ХДП таълим жараёни иштирокчиларига моддий ёрдам кўрсатиш доирасидаги таклифлари ўхшашлигини кўрсатади. Гап талабалар учун ётоқхоналар қуриш, таълимнинг барча босқичидаги муассасалар ва уларнинг ходимлари, илмий-ижодий зиёлиларни ҳар томонлама қўллаб-қувватлаш ҳақида кетмоқда. “Миллий тикланиш” олий таълим имкониятларини мактабгача ва умумий ўрта таълимни яхшилашаш билан боғлаган. Бу мақсадларда партия давлат соҳада бош буюртмачи сифатида педагоглар тайёрлаш тизимини тўла молиялаштиришни таклиф этган. Бунда кўрсатиб ўтилган таклифлардаги вазифаларни амалга ошириш механизми ва уларга эришиш йўллари давлат-хусусий шерикчилигининг самарали чоралари қўлланган ҳолда иқтисодий асослантирилган бўлиши лозим.\n“Миллий тикланиш” партияси ва унинг номзоди билдирган айрим таклифлар (иш ҳақини ошириш, пенсия ёшини камайтириш, ўқитувчилар учун рейтинг тизими) асосланмаган бир шиорга ўхшайди. Хусусан 18 ёшгача фарзандлари бўлган ота-оналарни қўллаб-қувватлаш назарда тутилган. Бироқ бу масала юзасидан кўп ўйларга тортадиган саволлар тўғилмоқда. Қандай турдаги ёрдам кўрсатилади? Қайси мезонлар асосида? Қандай шаклда қўллаб-қувватланади? Айниқса бу – мазкур ташаббус ким томонидан молиялаштирилиши ҳақидаги саволга таалуқли. Тарбиячиларнинг йиллик сертификацияси жорий этилиши мақсадга мувофиқлигига ҳам жавоб топишнинг имкони йўқ, ваҳоланки қонунчиликда уларнинг фаолияти устидан лозим даражада назорат ўрнатилган. Амалдаги қонунчиликка мувофиқ педагогик ходимлар, тарбиячиларнинг аттестациядан ўтказиш беш йилда камида бир марта Давлат инспекцияси томонидан амалга оширилади. Бундан ташқари, тарбиячиларнинг касбий даражасини таъминловчи Мактабгача таълим ташкилотлари директор ва мутахассисларини қайта тайёрлаш ва уларнинг малакасини ошириш институти фаолият юритади. Йиллик сертификация коррупциявий хавфлар вужудга келишига олиб келиши мумкин ҳамда илғор хорижий тажрибага мос эмас (ЕҲ, Россия Федерацияси, Қозоғистонда бу муддат 3-5 йилни ташкил этади).\n“Миллий тикланиш”нинг тарбиячилар иш ҳақини ошириш, 10 йил ва ундан ортиқ ўқитувчилик фаолияти билан шуғулланган педагогга ойлик маошининг 50 фоизини устама сифатида қўшиб бериш, давлат маблағлари ҳисобига мактабгача таълим муассасалари, умумтаълим мактаблари ўқитувчиларини ўқитишга оид таклифлари молиявий-иқтисодий асослантиришни талаб этади. Иш ҳақини ошириш изчил ва чуқур ўйланган ҳолда амалга оширилиши лозим. Ортиқча бюджет ҳаражатлари бошқа соҳалардаги ҳаражатларни камайтиришни ёки солиқ юкини оширишни тақозо этади. Шунинг учун кўриб чиқилаётган масала юзасидан чуқур иқтисодий тадқиқотлар ўтказиш зарур.\nЎқитувчиларга иш ҳақи видео кузатувлари асосида ҳисобланадиган рейтинг балларига мувофиқ белгилаш ҳақида “Миллий тикланиш”нинг таклифлари ҳам кескин ҳисобланади. Бунда энг яхши дарс берган ўқитувчи юқори, сифатсиз дарс берган ўқитувчи кам маош олиши таклиф этилмоқда. Назоратнинг мазкур тури ижобий жиҳатлари билан бирга рейтингни аниқлашда раҳбарият томонидан суиистеъмолчилик хавфини юзага келтириши мумкин. Бундай ҳолат, албатта, жамоада, ўқитувчи ва ўқувчилар орасида ишончсизлик муҳитини келтириб чиқаради. Доимий ва тўлиқ равишда дарсларни кузатиш маъмурий, инсон ва моддий ресурсларни талаб этади. Шу билан бирга, тегишли соҳа вакили бўлган мутахассис томонидан амалга ошириладиган ҳолис назоратни таъминлаш бўйича муаммолар вужудга келади.\nБарча таълим идораларини ягона орган сифатида бирлаштириш, албатта, жуда ҳам қизиқ таклиф бўлиб, айниқса, давлат органларини мақбуллаштиришни назарда тутувчи Ўзбекистондаги маъмурий ислоҳотларни амалга оширишда қизиқиш уйғотади. Бироқ мавжуд бўлган ҳар бир учта идора фаолиятида акс этувчи ўзига ҳос жиҳатларга эга. Ҳуқуқий сиёсат тадқиқот институти томонидан ўтказилган тадқиқотлар натижаларига мувофиқ бундай ёндашув янада манзилли давлат сиёсатини таъминлашга ва самарали давлат бошқарувини амалга оширишга қаратилган. Нима бўлганда ҳам давлат органларини тугатиш ёки қайта ташкил этиш амалдаги тизимни “бузмасдан”, босқичма-босқич ва чуқур ўйланган ҳолда амалга оширилиши лозим.\nСиёсий партияларнинг илм-фан ривожи соҳасига оид таклифлари манзилли эканлиги ва чекланганлиги билан фарқланади. “Адолат” илмийсоҳани яхшилаш бўйича қатор ижтимоий таклифларни илгари сурган – таълим ва илм-фан вакилларини бепул уй-жой билан таъминлаш, олим ва ихтирочиларни қўллаб-қувватлаш, озиқ-овқат хавфсизлигини таъминлаш. Шунингдек, партия илм-фанни молиялаштиришга сарфланадиган маблағ 2030 йилда ялпи ички маҳсулотнинг 2 фоизига қадар оширилишига урғу берган, буни амалга ошириш эса жуда ҳам мураккаб ҳисобланади. ИҲТТ ва ЮНЕСКОнинг маълумотларига кўра сўнгги йилларда илм-фанни ривожлантириш Буюк Британия, Италия, Испания, Канада, Австралия, Россия Федерацияси каби мамлакатларда ҳам қайд этилган кўрсаткичга етмаган. Партия фан – таълим – ишлаб чиқариш тизимларининг узвий алоқадорлигини таъминлаш бўйича таклифларни амалга ошириш механизмини ҳам ёритмаган. Бу вазиятда партия таклифлар асосланмагандек кўринади.\nҚоида тариқасида, ривожланган мамлакатларда “яшил” партиялар мазкур йўналишда ўз фаоллигини кўрсатиб, осойишталикни “яшил” иқтисодиёт билан боғлайдилар. Лекин Экологик партиянинг мазкур соҳадаги таклифлари умумий тусга эга. Жумладан, партиянинг асосий ғояларидан бири “яшил” тараққиёт тамойилларини таълим ва фанга интеграция қилиш саналади. Партия экологик тадқиқот ва инновацион фаолият кўламини кенгайтириш, бизнес-инкубатор ва технопарклар, жумладан экотехнопаркларни ташкил этган ҳолда инновацион инфратузилмани ривожлантиришни таклиф этмоқда. Илмий ишланмаларни тижоратлаштириш қисмида партия экологик тоза, чиқиндисиз ва ресурсларни тежамкор технологияларни ишлаб чиқишни ривожлантириш, илмий маҳсулотлар ҳажмини ошириш ва инновацион усулларни кенг жорий этиш мақсадини илгари сурган. Атроф-муҳитни муҳофаза қилиш соҳасидаги илмий ташкилотларнинг илмий-инновацион фаолиятини иқтисодиёт тармоқлари, ижтимоий соҳа эҳтиёжларига тўлиқ мослаштириш, шунингдек юқори самарадор илмий ишланмалар ва технологияларни жорий этишга алоҳида эътибор берилган. Дарҳақиқат, мазкур таклифлар катта иқтисодий самара бериши мумкин. Яшил иқтисодиётга тизимли ўтиш мақсадида партия томонидан аниқ чора-тадбирлар, амалга ошириш шакли ва чора-тадбирларни молиялаштириш манбалари кўрсатилган ягона комплекс ҳужжатни қабул қилиш ташаббусини илгари суриш яхши самара беради. Яшил иқтисодиёт масалалари ЎзЛиДеП номзоди эътиборидан ҳам четда қолгани йўқ, партия томонидан саноат тармоқларига энг замонавий технологияларни жорий этиш, қишлоқ хўжалигини интенсив ривожлантириш, агрохизматлар кўрсатиш тизимини такомиллаштириш масалалари кўтарилган. Бу соҳада партиялар ўз саъй-ҳаракатларини бирлаштиришлари мақсадга мувофиқ.\n— профессионал таълим сифатини ошириш, профессионал таълимга эга кадрларга бўлган эҳтиёжни таҳлил қилиш;\n— профессионал ёки олий таълимга эга кадрларни тайёрлаш мутахассисликларини шакллантиришда мослашувчанликни таъминлаш, янги ва эҳтиёж юқори бўлган, шу жумладан тор доирадаги мутахассисликларни очиш;\n— илмий тадқиқотлар учун қулай инновацион муҳитни яратиш, амалдаги тизимни танқидий кўриб чиқиш асосида илмий лойиҳаларни танлов асосида молиялаштириш кўламини кенгайтириш;\n— илмий-инновацион соҳани янада рақамлаштириш.


20:42 14 Декабр 2018\n16:51 13.08.2015 (Янгиланган 13:42 17.08.2015) Ҳавола олиш\nЖиззахнинг махсус индустриал зонасида Ўзбекистон-Корея қўшма корхонаси ишга тушди.\nТошкент, 13 авг – Sputnik. Жиззахда Жанубий Корея билан ҳамкорликда очилган “Ёрқин чироқлар” номли энергия эҳтиёт қилувчи чироқлар ишлаб чиқариш корхонаси очилиш маросими бўлиб ўтди деб хабар берди “Ўзбекэнерго” матбуот хизмати.\nУшбу лойҳани амалга оширишда жами 2,5 миллион сарфланди. Завод ҳудудида янги асбоб ускуналар ўрнатилган ва маҳсулот ишлаб чиқариш тизими тўла таёр.\nЎтган йил Ўзбекистон Президенти Ислом Каримов ва Жанубий Корея президенти Пак Кын Хе, энергия манбаларидан самарали фойдаланиш мақсадида, “Ўзбекэнерго” ва Owell энергетик корхоналари ҳамкорлиги ҳақида меморандумга қўл қўйишганди.\n2013 йилда Президент, инвестициялар жалб қилишга қулай шароит яратиш учун, “Жиззах” махсус индустриал зонасини ташкил этиш ҳақидаги карорга қўл қўйган эди. Ушбу чора шаҳарнинг ишлаб чиқариш имкониятларидан самарали фойдаланишга йўл очиб берди.


Ҳаёт кундалигидаги ёзувлар (11) - 25 Октября 2013 - "Ҳамкорлик" жамғармаси.\nГлавная » 2013 » Октябрь » 25 » Ҳаёт кундалигидаги ёзувлар (11)\nҲаёт кундалигидаги ёзувлар (11)\nМен Ташселмаш бозорида тижорат қилар эдим. Бир мендан ёшроқ киши хурмо олиб келди. Баъзан зарур иши чиқиб қолса, опа сиз келган одамга харид қилаверинг деяр эди. Бир куни менга, Башорат опа мен Тожикистонга хурмо олиб келгани борган эдим, у ерда уруш кетяпти, даҳшат, жуда даҳшат, аёллар чақолоқлари билан урушдан қочиб кетаман, деб ғўзапояларнинг ичида совуқдан ўлганларини кўрдим, ариқнинг ичида ўликлар ётганини кўрдим деди.\nБир куни, опа, мен хурмо тераётганимда бир оёғимни шох тилиб юборган экан оёғим йиринглаб кетибти, мен ТошМИга бориб ярамни дорилаб, боғлатиб келай, сиз қараб туринг майлими, деди.\nМен рози бўлдим. Майли бир-бировимизни ҳожатимизни чиқариб туришимиз керакда. Бир маҳал Махсуда опа исмли аёл бозорга кираверишда бекатда будкада ойлик чипта сотиб ўтирар эди.\nКелиб мен билан салом алик қилиб бўлганидан сўнг, Башорат мени икки ўғлим ўрта мактабни тугатиб, оқшом чоғи мактабдан келаётган бўлган, яни битириш кечаси( випускной вечер) дан, оз-моз ичишган бўлган. Автобуснинг ичида бир йигитга туртиниб кетиб муштлашишгани ҳақида бизларга хабар келди .Мен турмуш ўртоғим эртасига РОВД га етиб бориб болларимизни камерада кўришимиз билан ойи йиғиб қўйган пулларингизни буларга бериб бизларни олиб чиқиб кетинг, дейишибти.\nБизлар Совет давридаги йигирма минг пул жуда катта пул эди, ўша пулни тўлаб олиб чиқдик. Сизнинг болангиз ҳам ёш, биринчи судланиши, яхши терговчи бўлса ажабмсаки уни мушкулини онсон қилса деб, юринг иккаламиз менинг буткамга бир пиёла чой ичамиз деди. Мен, Махсуда опа буларни кимга қолдираман, яна қўшним менга ўзининг хурмосини ишониб ташлаб кетди, деб турган эдим. Холмат келиб қолди, менга рахмат айтди. Энди сиз мени нарсаларимга қараб туринг, деб Холматга ташлаб ўзим Махсуда опанинг буткасига кетдим.\nМахсуда опанинг буткасини эшиги кўчага, катта йўлга қаратилган эди. Кун иссиқ деб эшигини илиб қўйган эди салгина очиқ жойдан шамол кириб турсин деб. Бир махал шундай ваҳима билан тезликда катта мошина КамАЗнинг товуши эшитилди. Тарақ этган бир нарса эшикка келиб урулуб мени ёнимдан ўтиб Махсуда опанинг қорнига тегди. Бир маҳал Башоратхон мени маззам болмаяпти, кўйлагимни қаранг деб кўйлагини кўтарди, қорнидан қон оқяпти. Сиз менга тез ёрдам чақиринг деди.\nМен у ёққа югурдим, бу ёққа югурдим, ҳеч қаерда, хеч кимда телефон йўқ. Мен Холматга бўлган воқеани тушунтириб, агар мен бешгача етиб келмасам бозоркомнинг хонасига хамма нарсаларимни ташлаб кетинг дедим ва Махсуда опани ташқарига олиб чиқдим. Аксига олиб таксиларнинг биронтаси тўхтамаяпти.\nМен Махсуда опа секин юринг ТошМИ га пиёда борамиз дедим ва секин асталик билан касалхонага етиб келдик. У ердаги жарроҳ жуда билимдон экан, опа сиз бугун қолинг агар ростдан ҳам ўқ теккан бўлса кечаси соат бирларда белги беради, деди. Менга, Башорат мана телефон номерим, уйга қўнғироқ қилиб қўйинг илтимос, деди зўрға.\nМен бозорга етиб келиб, энди нарсаларимни олиб кетаман дейишим билан участка нозири Махамбет деган киши етиб келди. Менга Тошмидан қўнғироқ қилишди, сиз бўлган воқеани менга сўзлаб беринг деди.\nМен кўрган билганларимни гапириб мени назаримда қўлда ишланган ўқ бўлса керак, овози жуда ваҳималик эди десам. Сиз ўйлаб гапиряпсизми, шундай замонда ўқ нима қилади, деб мени уришиб ташлади.\nЭртасига эрталаб мен касалхонага етиб бордим. Махсуда опани ярим кечасида операcия қилишди, қўлда ясалган ўқ экан, деб менга раҳмат айтди . Шу вақт поччамиз келиб қолди ва менга сиз қаердан қатнаяпсиз, деб менга мурожаат қилди. Мен Текстилнийдан қатнайман, десам, ўша ерда бозор ёқмидеди менга. Мени кўнглим жуда оғриди, яхши одам бўлганида эди раҳмат синглим аёлимни ҳаётини сақлаб қолибсиз, деяр эди .Шундайлар хам бор эканда ҳаётимизда дедим.\nПросмотров: 321 | Добавил: hamkorlik | Теги: Ижод | Рейтинг: 0.0/0


Meizuнинг янги илғор модели 5G стандартида ишлай олади | Mobinfo.uz\nКуни кеча бўлиб ўтган тақдимсот маросимида Meizu компания ўзининг янги флагман смартфони – Meizu 17ни оммага тақдим этди. Қурилма 6,6-дюймли Samsung Super AMOLED дисплейга эга бўлиб, экран атрофидаги рамкалар билинар билинмас. Экран телефон юзасининг 92,2% эгаллаган. Бармоқ излари сканери дисплей остига жойлаштирилган.\n20-Мпли фронтал камера диплейнинг юқори ўнг бурчагига яширилган. Камера ишга туширилганда у ёниб-ўчиб сигнал беради.\nТелефонда ҳисоб-китоблар учун Snapdragon 865 5G процессори, 8 ГБ оператив ва 128 ёки 256 ГБ доимий флэш-хотира (UFS 3.1) жавоб беради. Meizu 17 mSmart 5G технологияси билан кучайтирилган бўлиб, бунда антенналар 5G тармоқларида барқарор ишлашни таъминлайди.\nҚурилманинг асосий камераси 64-мегапикселли Sony IMX686 датчигига эга. Шунингдек, қўшимча 12 Мп телевик, 5-Мп макрокамера ва 8-Мпли 118 градусли кенгбурчакли камера ҳам бор.\nMeizu 17га 4500 мА•с сиғимга эга аккумулятор ўрнатилган. Унинг 30 Втли зарядлаш тизими орқали тезкор қувватлаш мумкин (ярим соатда 56%гача. Смартфон NFC модулига ҳам эга.\nMeizu 17 бозорга 11 майдан бошлаб 523 ва 565 долларлан сотувга чиқади. Кўп эҳтимоли билан смартфон Ўзбекистон бозорида ҳам сотилади.\nКаким будет Meizu 17\nЗапись опубликована 09.05.2020 автором admin в рубрике 5G-смартфоны, Новинки с метками 5G-стандарти, Meizu 17, Meizu 17 Pro.\n← МНО поблагодарило учительницу, которая ведет уроки, сидя на крыше дома (+видео) Топ-10 самых продаваемых смартфонов в мире →


«Биз диний экстремизм ва терроризмга қаршимиз!»\n07.06.2018 14:21 0 10787\nТошкент вилоятининг Чирчиқ давлат педагогика институти ташаббуси билан «Биз диний экстремизм ва терроризмга қаршимиз!» мавзусида маърифий тадбир ўтказилди.\nЎзбекистон Республикаси Давлат хавфсизлик хизматининг Тошкент вилояти бошқармаси ҳамда Ўзбекистон Мусулмонлар идорасининг Чирчиқ шаҳар вакиллиги билан ҳамкорликда ташкил қилинган учрашувда институт ректори Ғ. Муҳамедов иштирок этди. Ректор ўз сўзида ўтган чорак асрдан ошиқроқ вақт мобайнида турли ёт ғояларга, диний экстремизм ва терроризмга қарши курашда жуда кўп қийинчиликларга дуч келингани, энди эса тинчликни асраб-авайлашда аввало, ёшларни ёт ғояларга қарши курашиш руҳида тарбиялашимиз кераклиги, бунда бўлажак педагогларнинг ўрни беқиёслигини алоҳида таъкидлади.\nШунингдек, Чирчиқ шаҳар Бош имом хатиби А. Абраев, Маънавият ва маърифат маркази Чирчиқ шаҳар бўлими раҳбари М. Тўраева, институтнинг маънавий-маърифий ишлар бўйича проректори Б.Э.Хусанов ҳам диний экстремизм ва терроризмга қарши курашишда маънавий-маърифий тадбирларнинг амалий аҳамияти ҳақида сўз юритдилар.\nТадбир давомида педагогика факультети бошланғич таълим йўналиши талабаси Шерзод Холиқов, тарих ва тиллар факультети ўзбек тили ва адабиёти таълим йўналиши талабаси Муслима Мухаммаджонова талаба-ёшлар номидан сўз олиб диний экстремизм ва терроризмга қарши биргаликда курашиш ва бу курашнинг асосини таълим, билим ва фанни мукаммал ўзлаштириш ва мустаҳкам эгаллаш орқали амалга оширилиши зарурлигини таъкидладилар.\nТадбир якунида иштирокчиларга «Тафаккур эҳтиёжи» номли фильм намойиш қилинди. Шунингдек, талабалар томонидан «Биз диний экстремизм ва терроризмга қаршимиз!» мавзуида расмлар кўргазмаси ташкил этилди. Кўргазмада 44 та расм намойиш қилинди. Мазкур кўргазма 3 кун давомида Чирчиқ шаҳридаги умумтаълим мактаб ўқувчиларига, касб-ҳунар коллежи талабаларига ва маҳаллалардаги уюшмаган ёшларга намойиш қилиниш учун қолдирилди.


Ислом тарихидан олтин саҳифалар. Умавийлар даври - цена и характеристики, купить в Ташкенте (Артикул: 22FTFKN) - Tovar.uz\nИслом тарихидан олтин саҳифалар. Умавийлар даври\nИслом тарихидан олтин саҳифалар. Умавийлар даври в Ташкенте\nАртикул: 22FTFKN В наличии\nПодробное описание: Ислом тарихидан олтин саҳифалар. Умавийлар даври\nМазкур рисолада 661-750 йилларда Яқин ва Ўрта Шарқ, Хуросон, Мовароуннаҳр, Африка ва Испанияда ҳукм юритган умавийлар давлати ҳақида маълумот берилган. Китобда умавийлар сулоласига мансуб ҳукмдорлар фаолияти, вилоятлар бошқаруви, хорижийлар ҳаракати, араб халифалигида юз берган ички низолар ва бошқа масалалар тадқиқ этилган.\nУшбу рисола ислом тарихи йўналиши бўйича таълим олаётган бакалавр ва магистр талабалар ҳамда Мовароуннаҳр ва унга қўшни мамлакатлар тарихи билан қизиқувчи китобхонларга мўлжалланган\nМодель: Ислом тарихидан олтин саҳифалар


Мурожаатлар қатъий назоратга олинган - Huquq.uz\nМурожаатлар қатъий назоратга олинган\n17:17 - 26.01.2021\nМажбурий ижро бюросининг Навоий вилояти бошқармаси ва унинг туман-шаҳар бўлимлари томонидан «Жисмоний ва юридик шахларнинг мурожаатлари тўғрисида»ги қонунга асосан 2020 йили 4132 та ариза ва шикоят ўрганиб чиқилган ва 1966 таси қоноатлантирилиб, жами 3,5 млрд. сўмдан зиёд маблағ ундирилган.\nХусусан, Навоий шаҳар Ғалаба маҳалласида яшовчи Б.М.нинг фуқаролик ишлари бўйича Навбаҳор туманлараро судининг 2017 йил 5 октябрдаги ижро ҳужжатига асосан С.Н.дан икки фарзанди учун алимент ундиришда ёрдам беришни сўраб ёзган мурожаати бюронинг Навбаҳор тумани бўлими томонидан ўрганилган. Мажбурий ижро ҳаракатлари давомида С.Н.дан Б.М.га 6 млн. 336 минг сўм алимент ундириб берилиб, фуқаронинг мурожаати қаноатлантирилган.\nБюронинг Навбаҳор тумани бўлими томонидан фуқаро А.М.нинг икки фарзанди учун М.А.дан алимент ундириш ҳақидаги мурожаати ҳам кўриб чиқилди. Ўрганиш давомида қарздор маъмурий жавобгарликка тортилгандан сўнг 8 млн. 370 минг сўм алимент пулини тўламагани аниқланди. Ушбу ҳолат юзасидан М.А.га нисбатан ЖКнинг 122-моддаси 1-қисми билан жиноят иши қўзғатилиб, айблов далолатномаси билан жиноят ишлари бўйича Конимех тумани судига юборилди ва жазо муқаррарлиги таъминланди.\nШу билан бирга, аҳолини қийнаётган муаммоларни жойида кўриб чиқиш мақсадида сайёр қабуллар ташкил қилинмоқда.\nМажбурий ижро бюроси Навоий вилояти бошқармаси томонидан жисмоний ва юридик шахслар мурожаатларининг холисона кўриб чиқилиши, фуқароларнинг ҳуқуқ ва қонуний манфаатлари ҳимоя қилиниши қатъий назоратга олинган бўлиб, мурожаатлар ўз вақтида ҳал этилиши таъминланмоқда.


Урганч шаҳридаги Шовот канали устидан ўтувчи кўприк фойдаланишга топширилди » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Урганч шаҳридаги Шовот канали устидан ўтувчи кўприк фойдаланишга топширилди\nУрганч шаҳридаги Шовот канали устидан ўтувчи кўприк фойдаланишга топширилди\nБугун Урганч шаҳридаги Шовот канали устидан ўтувчи 104 пм узунликдаги кўприк қайта таъмирланиб, фойдаланишга топширилди. Шу муносабат билан ўтказилган очилиш маросимида нуронийлар, ёшлар, давлат ва жамоат ташкилотлари вакиллари иштирок этдилар.\nТадбирда вилоят ҳокими Фарход Эрманов кўпчиликнинг узоғини яқин қилувчи ушбу кўприк очилиши билан барчани табриклаб, вилоятдаги кўприкларни таъмирлаш бўйича амалга оширилаётган ишлар хусусида тўхталиб ўтди.\nУшбу суткасига 15000 автомобиль ҳаркатланиш имконияти эга кўприкнинг ишга туширилиши Урганч шахридаги кўплаб тирбандликлар ва йўл-транспорт ҳодисаларининг олдини олишга хизмат қилади.\nМаълумот ўрнида, вилоятимизда 2021 йилда 42 та кўприклар таъмирланиб фойдаланишга топширилган. Жорий йилда яна 50 та кўприкларни қуриш ва қайта қуриш режалаштирилган бўлиб, бугунги кунда тегишли вазирлик ва ташкилотлар билан келишиб молиялаштириш манбаларига аниқлик киритиш ишлари олиб борилмоқда.


Россия ва НАТОдаги танклар сони америкалик ОАВлари таққослади. Россия дунёда энг катта зирҳли жанговар машиналар паркига эга бўлгани маълум бўлди.\nТОШКЕНТ, 7 окт – Sputnik. Россия дунёда энг катта зирҳли жанговар машиналар паркига эга эканлиги маълум бўлди. Уларнинг сони НАТОга аъзо бўлган давлатларга қараганда кўпдир.\nБу ҳақда РИА Новости Американинг We Are The Mighty нашрига асосан хабар қилди.\nНашрда ёзилишича, Россияда тахминан 22 минг дона танк мавжуд. НАТОга кирувчи Европа давлатларида бу кўрсаткич 11 мингни ташкил қилади. АҚШ ва Канада танклари билан қўшганда уларнинг сони 18 мингни ташкил қилади. НАТО давлатлари орасида жанговар машиналар энг кўпи (3,2 минг) Туркияда мавжуд.\nИлгарироқ АҚШ қўшма қўмита штаб бошлиғи, генерал Жозеф Данфорд сўнгги йилларда НАТО Россия устидан ҳарбий устунликни йўқотаётганлигини таъкидлаганди.\nРоссиялик ҳарбий эксперт Игор Коротченко америкалик генерал сўзларига изоҳ бераркан, бундай тан олиш - ҳарбий соҳага пул самарали сарфланганлигини исботлайди.


08-03-2018, БМТ дунёда\nБМТ Бош котибининг Халқаро хотин-қизлар куни муносабати билан йўллаган мурожаати\nАёллар ҳуқуқлари тарихида жуда муҳим бурилиш даври рўй бермоқда. Камситишлар кўпайишига сабаб бўлувчи тенгсизликларга аввалгидан кўпроқ диққат берилмоқда. Лотин Америкасидан Европа ва Осиёгача ижтимоий тармоқлар, кинони суратга олиш жараёнида, фабрика ва кўчаларда аёллар узоқ муддатли ўзгаришларга ва ҳар турдаги зўравонлик ва камситишларга қарши чиқмоқдалар.\nГендер тенглигига эришиш, ҳамда аёллар ва қизлар имкониятларини ошириш давримизнинг тугатилмаган вазифаси ва хозирги замоннинг инсон ҳуқуқлари соҳасидаги энг улкан муаммодир.\nАёллар фаоллиги ва чиқишлари ўз натижаларини олиб келмоқда. Мактабларда тобора кўпроқ қизлар таҳсил олмоқда; аёллар тобора кўпроқ ишламоқдалар ва ҳусусий сектор, таълим ва сиёсат сохаларида, халқаро ташкилотлар, ҳусусан БМТда юқори лавозимларга эга бўлмоқдалар. Гендер тенглиги кўпгина қонунларда қайд этилган, эрта никоҳлар қатор давлатларда қонун томонидан тақиқланган.\nАммо биз камситиш ва эксплуатация негизини ташкил этувчи тенгсизликка қарши курашмоқчи бўлсак, жиддий тўсиқларга дуч келамиз.\nБутун дунё бўйлаб миллиарддан ортиқ аёллар уйдаги зўравонликдан қонун томонидан химояланмаганлар. Жинси бўйича маошдаги фарқ дунёда 23%ни ташкил этади, қишлоқларда эса 40%гача боради, аксарият аёллар маош олмай туриб бажарадиган иш эса қадрланмайди. Миллий парламентлардаги аёллар сони тўртдан бир қисмини ташкил этади, директорлар кенгашида эса бундан ҳам кам.\nҚонунлар бор давлатларда, уларга риоя қилинмайди, аёллар ҳуқуқий ҳимоя излаганда эса, улар қораланади ва жиддий қабул қилинмайди. Хозирги кунда хатто гендер тенглиги соҳасидаги ютуқлари билан ғурурланиб келаётган мамлакатларда ҳам зўравонлик ишхоналар, жамоатчилик жойлари ва уйларда кенг тарқалган.\nБирлашган Миллатлар ташкилоти дунёга ибрат бўлиши даркор.\nҲар доим ҳам бундай бўлмаслигини тан оламан. Ўтган йили фаолиятимни бошлашим биланоқ, БМТнинг марказий муассасалари, тинчликпарвар миссиялари ва дунёдаги барча офисларда ўзгаришлар киритдим.\nИлк бор катта раҳбарлар гуруҳида биз гендер паритетга эришдик ва бунга бутун ташкилотда эришишни мен мақсад қилиб қўйдим. Мен камситишларни бутунлай йўқ қилишга ваъда бераман ва ахборот, ҳисоботларни тақдим этиш йўлларини яхшилаш учун режаларни ишлаб чиқдим. Тинчликпарвар миссиялар ходимларининг жинсий эксплуатация ва тажовузкорлик холларини олдини олиш ва жабр кўрган аҳолига кўмак бериш учун биз мамлакатлар билан яқин ҳамкорликда иш олиб бормоқдамиз.\nБирлашган Миллатлар Ташкилоти аёллар билан биргаликда улар дуч келаётган адолатсизликка қарши чиқади – улар қишлоқларда хизмат ҳаққини талаб қилаётган, ўзгаришлар учун шаҳарларда курашаётган, жинсий эксплуатация ва таҳқирлашга дуч келиш хавфи остидаги қочоқ аёллар ёки камситишнинг бошқа турларидан жабр кўраётган бева аёллар, ногиронлиги бор ва гендер нормаларга бўйсунмайдиган аёллардир.\nАёллар имкониятини ошириш – Барқарор ривожланишнинг 2030 йилга қадар дастури марказидадир. Барқарор ривожланиш мақсадларига эришишдаги прогресс бутун дунёда барча аёллар учун прогресс дегани. Европа Иттифоқи билан бошлаган “Нур” ташаббусимиз доирасида биз тенглик, ҳуқуқ ва имкониятларни кенгайтириш учун зарур бўлган аёллар ва қизларни камситишга барҳам бериш мақсадида маблағ ажратилади.\nАниқлик киритишни истар эдим: бу билан биз аёлларга илтифот кўрсатаётганимиз йўқ. Гендер тенглиги инсон ҳуқуқларининг ажралмас бир қисмидир ва унга эришиш барчамиз – эркаклар ва ўғил болалар, аёллар ва қиз болалар учун зарур. Гендер тенгсизлиги ва аёлларни камситиш барчамизга зарар қилади.\nАёлларга инвестиция қилиш ҳамжамиятлар, ташкилотлар ва хаттоки мамлакатлар фаровонлигини оширишнинг энг самарали йўли эканлигига аниқ исботлар мавжуд. Аёлларнинг иштироки тинчлик келишувларини мустаҳкамлайди, жамиятларни янада барқарор қилади ва иқтисодиётни ривожлантиради. Аёллар камситилганда эса биз кўпинча барчага жабр қилувчи ҳаракат ва фикрларга дуч келамиз. Болаларга қараш учун меҳнат таътили билан таъминламоқ, уйдаги зўравонликка қарши қонунлар ва меҳнат ҳаққини тенг тақсимлаш барчага фойда келтиради.\nАёллар ҳуқуқи учун ўта муҳим бўлган бу даврда, эркаклар учун аёлларга кўмак бериш, уларга қулоқ солиш ва улардан сабоқ олиш вақти келди. Очиқлик ва ҳисобдорлик аёллар ўз салоҳиятларини оширишлари ва бизнинг ҳамжамиятларимизда, жамиятда ва иқтисодиётда барчамизнинг фаровонлигимиз учун муҳим аҳамиятга эга.\nМен ушбу ҳаракатда қатнашганимдан ғурурланаман ва унинг БМТ ва бутун жаҳонда давом этишига умид қилиб қоламан.


07.08.2018 17:19 Чоп этиш версияси\nЎзбекистон Республикаси Бош прокурорининг 2018 йил 7 августдаги буйруғига асосан, Нигмаджанов Уйгун Учкунович Ўзбекистон Республикаси Бош прокуратураси Академияси бошлиғининг молия-иқтисод ишлари бўйича ўринбосари лавозимига тайинланди.\nУ.Нигмаджанов 1981 йилда туғилган, маълумоти олий, ҳуқуқшунос. 2003 йилда Тошкент давлат юридик институтини тамомлаган.\nПрокуратура органларидаги иш фаолиятини 2004 йилда Юнусобод туман прокуратурасида бошлаб, Тошкент шаҳар прокуратураси органларида турли лавозимларда, 2007 йилдан Бош прокуратура бўлим прокурори, бошқарма прокурори, катта прокурори, бўлим бошлиғи ўринбосари лавозимларида фаолият юритган.\n2012 йилдан шу вақтгача Ўзбекистон Республикаси Бош прокуратураси Халқаро-ҳуқуқий бошқармаси бошлиғи лавозимида ишлаган.\nЎзбекистон Республикаси Бош прокурорининг 2018 йил 7 августдаги буйруғига асосан, Набиев Олимжон Бурхонович Ўзбекистон Республикаси Бош прокуратураси Халқаро-ҳуқуқий бошқармаси бошлиғи лавозимига тайинланди.\nО.Набиев 1987 йилда туғилган, маълумоти олий, ҳуқуқшунос. 2009 йилда Тошкент давлат юридик институтини тамомлаган.\nПрокуратура органларидаги иш фаолиятини 2011 йилда Зангиота туман прокуратурасида бошлаб, Тошкент вилояти прокуратураси органларида турли лавозимларда, 2015 йилдан Бош прокуратура бўлим прокурори, бошқарма терговчиси, катта терговчиси лавозимларида фаолият юритган.\nАввал Ўзбекистон Республикаси Бош прокуратураси Ички хавфсизликни таъминлаш бошқармаси катта прокурори лавозимида ишлаган.


Ўзи кетар ёр-ёр, ўзи келар ёр-ёр\n12 май 2021, Тошкент вақти: 09:50\nhttp://tbn0.google.com/images?q=tbn:sscS6vHg18aHCM:http://news.ferghana.ru/photos/2007_09/karimov.jpg Ўзбекистон конституцияси қабул қилинганининг 15 йиллиги тантанасида маъруза қилган Ислом Каримов АҚШ билан муносабатларга ҳам тўхталиб, ўзаро ҳамкорлик тикланишига умид туғдирадиган баёнотлар берди.\nМаърузанинг асосий қисми мамлакатда кутилаётган президент сайлови, амалга оширилган ва оширилажак ишлар тўғрисида бўлди. Унинг АҚШ билан муносабатлар тўғрисида айтганлари эса кўпчилик учун жуда кутилмаган бўлди.\nПрезидент Ўзбекистон узоқ ва яқиндаги қўшнилари, жумладан, АҚШ ва Европа Иттифоқи билан тенг ҳуқуқли ҳамкорлик тарафдори бўлиб келгани, бу йўлдан ҳеч қачон қайтмаслигини билдирди.\nРоссиянинг “Время новостей” нашри бу ҳақда “Каримов Ғарбга илиқлашув ваъда этмоқда”, деб ëзди. “Рейтер” агентлиги эса ўз хабарига “Каримов Ғарбга муроса таклиф этди”, дея сарлавҳа қўйган бўлса, “Франс пресс” “Каримов конституция кунидаги чиқишидан Ғарб билан алоқаларни тузатиш учун фойдалангани”ни билдирди.\nИ.Каримов маърузасининг бу қисмидан ҳақиқатан ҳам муроса ҳиди уфуриб тургани, сайлов олдидан Тошкент раҳбарининг Ғарб, хусусан, АҚШ билан муносабатлардаги кескинликни юмшатиш истагида экани кундек равшан.\nАммо И.Каримовнинг АҚШ ва Ўзбекистон ўртасидаги совуқликни ўта юмшатиб “тушунмовчилик”, деб аташи, ëхуд бу совуқликни гўë реалликда йўқдек қилиб кўрсатишга уриниши тушуниксиз. Бу совуқликни И.Каримов ëки Ўзбекистон ҳукумати истамагану, уни қандайдир учинчи кучлар уюштиргандек қилиб талқин этиш эса бундан-да тушуниксиз. Афтидан, президент 2005 йилнинг 13 майидаги Андижондаги қонли воқеалардан сўнг шахсан ўзи Ғарб, биринчи галда АҚШ шаънига билдирган баëнотларини унутган кўринади.\n2005 йил 14 ноябрда Россия билан иттифоқчилик шартномасини имзолаш учун Москвага учиб кетиш арафасида журналистлар билан учрашувида И.Каримов Андижон воқеаларида АҚШни айблашини яшириб ҳам ўтирмаган, Россиянинг Ўзбекистонни Америка бедодлигидан асровчи ягона паноҳ эканини қайта-қайта таъкидлаган эди.\nБугун, орадан икки йил вақт ўтиб, айнан Ислом Каримов энди қандайдир кучларни Ўзбекистон ва АҚШ, қолаверса, Европа ўртасига қутқу солаëтганликда айблади.\nАмерикадаги кузатувчи Абдуманноб Пўлатов И.Каримовнинг бундай баëнотида фавқулоддалик йўқлиги, зотан Тошкент ва Ғарб ўзаро муносабатларни илиқлаштириш уринишларини 2007 йил давомида оғишмай давом эттирганини айтади.\n“Шу ниятда тугаëтган йил давомида иккала томон ҳам бир-бири шаънига қилинган танқидлар оҳангини пасайтириб, муроса йўлини қидирди”,- дейди А.Пўлатов.\nЛондондаги Осиë тадқиқотлари институти таҳлилчиси Алишер Илҳомов ҳам кейинги пайтларда И.Каримов ва атрофидагилар Ғарб билан муносабатларда бошланган кескин совуқлашувдан Ўзбекистон иқтисодий ва сиëсий манфаатларига жиддий зиëн етганини англай бошлагани, шу боис, АҚШ билан ўртадаги ëқиб юборилган кўприкларни қайта қуриш ҳаракатига тушилганини таъкидлади.\n“Кейинги пайтда Ўзбекистон сиëсий элитаси орасида Ғарб билан муносабатларни қайта тиклаш ҳаракати бошланди. Аммо бу қадамлар мутлақ изчил эмас, улар амалий шаклга ҳам кўчаëтгани йўқ, фақат баëнот ва ишоратлар даражасида қолмоқда. Ҳозирча Ғарб билан муносабатларни яхшилаш учун жиддий ҳозирлик бошлангани, Ўзбекистон ҳукуматининг Ғарб босимига сал бўлса-да, ëн бераëтганини кўраëтганимиз йўқ”,- деди Алишер Илҳомов.\nРоссиялик таҳлилчи Санобар Шерматова И.Каримовнинг баёноти сайлов олдидан АҚШ ва ЕИга берилган ишорат эканига урғу берди.\n“Менимча, бу баёнот АҚШ ва ЕИга келажакда Ўзбекистон ташқи сиëсатида ўзгариш бўлиши мумкинлиги ҳақида берилган муждадир. Бу очиқдан-очиқ И.Каримовнинг сайловолди юришларидан бири ва у Ғарбга 23 декабрдан кейин яна президентликда қолгач, улар билан муносабатларга камида ҳеч қандай узилиш бўлмаслигини билдириб, тинчлантирувчи сигнал йўлламоқда. Бунинг учун эса АҚШ ва ЕИ 23 декабрь кунги сайловни имкон қадар камроқ танқид қилиши керак бўлади”,- деди Санобар Шерматова.\nИ.Каримов яна бир муддатга президентликка қолгандан сўнг Ғарб билан ўзаро муносабатлар қайта тикланиш-тикланмаслиги, тикланганда ҳам қай даражагача тикланиши эса, кузатувчилар фикрича, томонларнинг бир-бири қўяëтган шартларни қанчалик қабул қилишига боғлиқ.


Бишкек аэропортида бомба қидирилмоқда\n13:18 22 Январ 2019\n18:43 31.10.2016 Ҳавола олиш\nБишкек ИИБ навбатчи пультига Бишкек-Ўш йўналишидаги самолётда бомба борлиги ҳақида хабар келиб тушган\nТОШКЕНТ, 31 окт – Sputnik. Қирғизистон пойтахтидаги "Манас" халқаро аэропортида самолётда бомба борлиги ҳақидаги хабар туфайли йўловчиларни рўйхатга олиш вақтинча тўхтатилди, деб хабар қилди РИА Новости аэропорт матбуот хизматига асосланиб.\nИлгарироқ Қирғизистон давлат миллий хавфсизлик қўмитаси матбуот хизмати Бишкек ИИБ навбатчи пультига Бишкек-Ўш йўналишидаги самолётда бомба борлиги ҳақида хабар келиб тушгани тўғрисида маълум қилганди. Ушбу хабардан сўнг рейснинг барча йўловчилари эвакуация қилинди. Ҳозирча портловчи қурилма топилмаган. Тезкор қидирув ишлари давом этмоқда.\n"Эвакуация сабабли тўртта: Ўш, Москва, Новосибирск ва Сургутга учадиган рейсларга йўловчиларни рўйхатга олиш вақтинча тўхтатилди", — деб маълум қилди Sputnik Қирғизистон.\nМатбуот хизматининг маълум қилишича, яна нечта рейсга рўйхатга олиш тўхтатилиши ва парвозларга қачон рухсат берилиши оператив ишлар натижасига боғлиқ бўлади. Қирғизистон ДМХҚ ва ИИВ ходимлари аэропорт биноларини текширишни давом эттиришмоқда, барча ходимлар ва йўловчилар эвакуация қилинган.


Тошкентдаги 54 та шифохонада 2018 йилдан бери шаҳар соғлиқни сақлаш бош бошқармаси мулозимларига тегишли хусусий лаборатория пулли хизмат кўрсатяпти. Ваҳоланки, бунгача бу шифохоналарда кўплаб турдаги лаборатория хизматлари бепул бўлган. Kun.uz мақоласидан кейин текширув бошлаган Аксилкоррупция агентлиги коррупцион ҳолатни тасдиқлаб, бу ҳақда Бош прокуратурани хабардор қилди.\nФото: Boston Globe/ Boston Globe via Getty Images\nТошкент шаҳар соғлиқни сақлаш бош бошқармаси мансабдор шахслари манфаатлар тўқнашувига йўл қўйгани тасдиқланди. Бу ҳақда Kun.uz суриштирувидан кейин текширув бошлаган Коррупцияга қарши курашиш агентлиги маълум қилди.\nАгентлик ахборотига кўра, пойтахт ССББ бошлиғи ўринбосарлари ва мазкур муассаса ҳузуридаги “Ҳўжалик ҳисобидаги тиббий кўрик бўлими” ДУК директори “Тошкент шаҳар соғлиқни сақлаш тиббий диагностика лабораторияси” (“SS-LAB”) МЧЖни очиб, аҳолига пулли лаборатория хизматларини кўрсатиш шаклидаги тадбиркорлик фаолиятини йўлга қўйган.\nКорхона оилавий ва кўп тармоқли поликлиникаларда ўз филиалларини ташкил қилиб, пулли хизмат кўрсатган.\nБу, аксилкоррупцион органнинг қайд этишича, манфаатлар тўқнашуви бўйича нормаларга зид. Агентлик ўрганиш натижалари юзасидан Соғлиқни сақлаш вазирлигига тақдимнома киритган; тўпланган ҳужжатларни қонуний чора кўриш учун Бош прокуратурага юборган.\nСобиқ вазирлар сўроққа тутиладими?\nKun.uz бу ҳолат ҳақида илк марта бундан бир йил олдин хабар берган, лекин ўшанда на Соғлиқни сақлаш вазирлиги, на прокуратура ва на Коррупцияга қарши курашиш агентлиги бунга эътибор қаратганди.\nБундан икки ой олдин Kun.uz мазкур ҳолатга яна бир бор эътибор қаратиб, ССВда вазир ўзгарганидан кейин бу таниш-билишчиликка чек қўйилиши кутилаётгани ҳақида маълум қилди.\nСобиқ соғлиқни сақлаш вазирлари Алишер Шодмонов ва Абдуҳаким Ҳожибоев даврида бу йирик эҳтимолий коррупцион ҳолатга эътибор бермай келинган.\nАслида бепул хизматлар учун пул ундирилган бўлиши мумкин\nМаълумот учун, “Тошкент шаҳар соғлиқни сақлаш тиббий диагностика лабораторияси” МЧЖ 2018 йилда ташкил этилган. Унга тегишли лабораториялар 4 йилдан бери Тошкент шаҳридаги 35 та оилавий поликлиника, 9та туман тиббиёт бирлашмаси, 6та туғуруқ комплекси, шаҳар эндокринология диспансери, шаҳар тез тиббий ёрдам клиник шифохонаси, шаҳар биринчи ва учинчи клиник шифохоналарида аҳолига пулли лаборатория хизматларини кўрсатиб келган.\nВаҳоланки, 2018 йилгача Тошкент шаҳар соғлиқни сақлаш бош бошқармаси тизимидаги бирламчи тиббий хизмат кўрсатиш муассасаларида фуқаролар учун лаборатория клиник ва биохимия таҳлиллари бепул бўлган.\nКомпания таъсисчилари – уч нафар собиқ ва амалдаги мулозимлардир:\nБотирбек Исабеков (33,40 фоиз) — 2019-2020 йилларда Тошкент шаҳар ССББ бошлиғи, 2022 йил март ҳолатига ССББ бошлиғининг ўринбосари;\nAнвар Раҳимов (33,30 фоиз) — муқаддам Тошкент шаҳар ССББда ишлаган, 2022 йил март ҳолатига ССББ тасарруфидаги “Тиббий кўрик бўлими” ДУК директори;\nУлуғбек Эгамбердиев (33,30 фоиз) — 2022 йил феврал ойигача Тошкент шаҳар ССББ бошлиғининг биринчи ўринбосари лавозимида ишлаган.\n“Беморлар зарурат бор-йўқлигидан қатъи назар, пулли таҳлил топширишга йўналтирилган”\nССВ Комплаенс ички аудит ва молиявий назорат хизмати бошлиғи Рустам Жуманов бу ҳақда қуйидагиларни маълум қилган эди.\nАмалдаги қонунчиликка кўра, болалар шифохоналари ва туғуруқхоналарда беморларга бепул тиббий хизмат кўрсатилиши, улар қандай кўринишда бўлмасин, тиббий хизматлар учун пул тўлашга мажбурланмаслиги керак. Бироқ “Тошкент шаҳар соғлиқни сақлаш тиббий диагностика лабораторияси” МЧЖнинг таъсисчилари ўзларининг лавозим ваколатлари ва мавқеларидан фойдаланган ҳолда пойтахтдаги 6та туғруқ комплекси, шаҳар эндокринология диспансери, шаҳар тез тиббий ёрдам клиник шифохонаси, шаҳар биринчи ва учинчи клиник шифохоналарида аҳолига пулли хизмат кўрсатишни йўлга қўйишга эришишган.\nҚолаверса, Тошкент шаҳридаги 54 та тиббиёт муассасасида фаолият олиб бораётган “SS-LAB” лабораториялари таҳлилларни ўзи ўтказмаётгани, шунчаки ўртада воситачи экани, аҳолидан олинган намуналар, яъни биоматериалларни тиббий-диагностика хизматини кўрсатувчи бошқа бир корхонага олиб бориб топшириши аниқланди.\nЎрганишларимиз аслида ушбу хизматларнинг нархи “SS-LAB”никидан анча арзонлиги, ушбу фирма ҳар бир хизмат устига жуда катта ҳақ қўйиб келгани, бунинг юки эса фуқаролар зиммасига тушиб келганини кўрсатди”, деганди Рустам Жуманов.\nЭслатиб ўтамиз, аввалроқ тиббиётда янги монополия юзага келаётган бўлиши мумкинлиги, Тошкент шаҳри ва Тошкент вилоятидаги 178та лаборатория битта оператор – “Intermed Innovation”га берилгани ҳақида ёзган эдик.\nБунга жавобан март ойида Монополияга қарши курашиш қўмитаси суриштирув бошлаганини хабар қилган эди. Орадан 2 ой ўтган бўлса-да, суриштирув натижалари юзасидан маълумот берилганича йўқ.


Мақолалар мазкур саъна бўйича сараланган: Среда, 31 Январь 2018\nПрезидент: Ҳар қандай жамоа, жумладан, МХХ иш фаолиятининг самараси ҳам кадрлар, биринчи навбатда, унинг раҳбар ходимларига, уларнинг ўз бурчига садоқати, профессионал даражаси, меҳнатсеварлиги ва юксак масъулиятига боғлиқ\nЎзбекистон Республикаси Президенти Шавкат Мирзиёев раислигида 2018 йил 31 январь куни Ўзбекистон Республикаси Миллий хавфсизлик хизматининг кенгайтирилган ҳайъат йиғилиши бўлиб ўтди.\nШавкат Мирзиёев: Прокуратура ходимлари юқори касбий малака ва юксак инсоний фазилатлари билан давлат органлари хизматчиларига ўрнак бўлиши, ҳамиша адолат ва қонунийлик ҳимоясида туриши лозим\nЎзбекистон — Афғонистон: Тинчлик, хавфсизлик ва тараққиёт йўлидаги ҳамкорлик\nЎзбекистон ва Афғонистон ўртасидаги муносабатлар узоқ тарихга эга бўлиб, миллий урф-одатларимиз ҳамда анъаналаримиз ўхшаш. Ана шу жиҳатлар бугунги кунда кўплаб масалалар бўйича яқин мулоқотни давом эттириш имконини бераяпти.\nҚонунларни қабул қилишда чуқур ёндашув керак\n“Маълумки, шу йил январь ойининг бошида парламент аъзолари ҳудудларда бўлиб, аҳолини қийнаётган муаммоларни атрофлича ўрганишди. Сайловчилар кўтараётган ва уларни ўйлантираётган масалаларни ҳал этиш учун жорий йилда қандай қонунларни қабул қилиш кутилаяпти?”\nИпак қурти импортига чек қўйилади\nУрганч шаҳрида қурилиши мўлжалланган “Урганч ипак қурти уруғи” корхонаси ишга тушса, 120 та доимий ва 300 дан зиёд мавсумий иш ӯринлари яратилиб, Хоразм вилоятининг ипак қурти уруғига бӯлган талаби қондирилади.\nМамлакатимиз мудофаа тизимининг мустаҳкам ҳуқуқий пойдевори\nЮртимиз мудофаа соҳасида амалга оширилаётган туб ислоҳотлар миллий армиямиз қудратини янада мустаҳкамлашда муҳим аҳамият касб этмоқда. Айни пайтда унинг ҳуқуқий асослари такомиллаштирилаётгани мамлакатимизда ҳарбий-сиёсий фаолиятга устувор аҳамият қаратилаётганининг ифодасидир.\nДавлатимиз раҳбарининг Қашқадарёга ташрифи вилоят аҳлига кўтаринкилик, ғайрат-шижоат бағишлади\nПрезидентимиз мамлакатимизнинг қай бир ҳудудига бормасин, халқ билан мулоқот қилади, аҳолининг дарду ташвишлари билан қизиқади. Жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишларининг ҳақиқий аҳволи билан яқиндан танишади. Шу маънода, давлатимиз раҳбарининг Қашқадарёга ташрифи вилоят аҳлига кўтаринкилик, ғайрат-шижоат бағишлади. Бу уларнинг таҳририятимизга йўллаётган дил сўзларида ҳам яққол ифодасини топмоқда.\nМурожаатлар тингланди, муаммолар жойида ўрганилди\nБугун Ангрен Тошкент вилоятининг истиқболли шаҳарларидан бирига айланиб бормоқда. Ўзбекистон Республикаси Президенти Шавкат Мирзиёевнинг ўтган йили ҳудудга ташрифи чоғида берган тавсия ва кўрсатмалари изчиллик билан ҳаётга татбиқ қилинаётир. Натижада шаҳарнинг ижтимоий-иқтисодий ривожланиши, одамларнинг турмуш шароитида сезиларли ўзгаришлар кўзга ташланаяпти.\nНима учун телефон рақамлари тўққиз белгига ўтказилмоқда?\nЎзбекистон жорий йилда тўққиз белгили телефон рақамларига ўтади — рақамларга ҳудуднинг (оператор) икки белгили коди билан териш керак бўлади.


“Милан” Обамеянгнинг “А” серияда энг кўп маош олувчи футболчига айлантирмоқчи\n9 июль, 2017, 14:54\n"Милан" клуби Дортмунднинг "Боруссия" жамоаси ҳужумчиси Пьер-Эмерик Обамеянгнинг трансфери борасидаги музокараларни давом эттирмоқда.\nLa Gazzetta dello Sport нашри тарқатган хабарга кўра, миланликлар 27 ёшли габонлик футболчи учун 60 миллион евро бермоқчи ва унинг маошини йилига 8 миллион евро этиб белгилашга ҳам рози. Бу билан Обамеянг Италия чемпионатидаги энг кўп маош олувчи футболчига айланади.\nБироқ бу трансферга "Челси" халақит қилиши мумкин. Лондонликлар ҳам айни дамда Габон терма жамоаси етакчисини ўз таркибига қўшиб олиш ҳаракатига тушиб қолган.\nЭслатиб ўтамиз, Обамеянг 2007 йилда Обамеянг "Бастия"дан "Милан" академиясига ўтган ва кейин профессиональ шартнома имзолаган, бироқ 5 йили ичида атиги миланликлар ёшлар жамоасида 7 ўйинда 2 голга муаллифлик қилган.\nОбамеянг "Боруссия"да қолиши мумкин